Πολιτική Μετακινήσεων και Αποζημιώσεων ΕΛΚΕ ΠΔΜ - PDF\nDownload "Πολιτική Μετακινήσεων και Αποζημιώσεων ΕΛΚΕ ΠΔΜ"\n1 Πολιτική Μετακινήσεων και Αποζημιώσεων ΕΛΚΕ ΠΔΜ Η παρούσα Πολιτική Μετακινήσεων και Αποζημιώσεων (ΠΜΑ) Δεν αντικαθιστά τους κανόνες και τις οδηγίες των προγραμμάτων και των έργων που διαχειρίζεται ο Ειδικός Λογαριασμός Κονδυλίων Έρευνας (ΕΛΚΕ) και ορίζονται από τους αντίστοιχους φορείς χρηματοδότησης. Εφαρμόζεται σε έργα και προγράμματα που δεν έχουν δικούς τους σχετικούς οδηγούς εφαρμογής. Η Πολιτική μετακινήσεων και αποζημιώσεων μπορεί να διακριθεί στα παρακάτω : Α. Χιλιομετρική αποζημίωση, Δαπάνη Διαμονής και Ημερήσια Αποζημίωση. Εκτός και αν ορίζεται διαφορετικά από τους όρους, τις οδηγίες και τους κανονισμούς των φορέων χρηματοδότησης, ισχύουν τα παρακάτω ανώτατα όρια στο πλαίσιο υλοποίησης των έργων. Τα όρια αυτά είναι ανώτατα, δίνοντας τη δυνατότητα στον Επιστημονικά Υπεύθυνο να επιλέγει και μικρότερο ύψος δαπανών, ανάλογα και με τις δυνατότητες του έργου. Α.1 : Χιλιομετρική Αποζημίωση. Δύναται να είναι έως και 30 λεπτά ανά χιλιόμετρο με χρήση ΙΧ προσωπικού αυτοκινήτου Α.2 : Ημερήσια Αποζημίωση. Εσωτερικού : Δύναται να είναι έως και 65 ανά ημέρα μετακίνησης και επιλέγονται πάντα διαδρομές με διόδια ανεξάρτητα αν η χιλιομετρική απόσταση αυτών είναι μεγαλύτερη από τις αντίστοιχες διαδρομές χωρίς διόδια. Εξωτερικού : Δύναται να είναι έως και 100 ανά ημέρα μετακίνησης Σ ε λ ί δ α 1\n2 Α.3 : Διαμονή. Εσωτερικού : Δύναται να είναι έως και 120 ανά διανυκτέρευση Εξωτερικού : Δύναται να είναι έως και 160 ανά διανυκτέρευση Β. Μετακινήσεις Μεταξύ των Πόλεων που Εδρεύει το Πανεπιστήμιο και εντός των Γεωγραφικών Ορίων των αντίστοιχων Νομών Μπορούμε να διακρίνουμε τα παρακάτω 1. Για προορισμούς που (i) δεν υπάρχουν διόδια και (ii) δεν πραγματοποιείται διαμονή, η μετακίνηση είναι επιλέξιμη όταν αυτή υποστηρίζεται από ένα συνδυασμό αποδεικτικών στοιχείων όπως η πρόσκληση, το πρόγραμμα συνάντησης, το εγκεκριμένο πρόγραμμα μαθημάτων, τη βεβαίωση πραγματοποίησης μαθημάτων, το παρουσιολόγιο, το πρακτικό πεπραγμένων κλπ. και από την ύπαρξη αποδεικτικών καυσίμων (i) κατά τις ημερομηνίες της μετακίνησης και (ii) από σταθμό ανεφοδιασμού της ακολουθούμενης διαδρομής. Στη περίπτωση αυτή, ο μετακινούμενος αποζημιώνεται με την ανάλογη χιλιομετρική αποζημίωση και έως το 50% της ημερήσιας αποζημίωσης. Όταν υπάρχει διαμονή σε ξενοδοχείο τότε η ημερήσια αποζημίωση δίδεται στο 100% της αξίας της. 2. Για μετακινήσεις εντός των γεωγραφικών ορίων των Νομών που εδρεύουν τα Τμήματα του Πανεπιστημίου έχουμε τις ακόλουθες περιπτώσεις Χρήση προσωπικού Ι.Χ. αυτοκινήτου. Η μέγιστη αποζημίωση που μπορεί να δοθεί είναι η χιλιομετρική, η οποία είναι συνάρτηση των αντίστοιχων χιλιομέτρων της διαδρομής. Χρήση δημόσιων μέσων μεταφοράς. Η μέγιστη αποζημίωση είναι ίση με την αξία των εισιτηρίων της εν λόγω διαδρομής. 3. Για μετακινήσεις με δημόσια μέσα μεταφοράς (π.χ. ΚΤΕΛ) μεταξύ των Νομών που εδρεύει το Ίδρυμα, η αποζημίωση, συμπεριλαμβανομένου και των αντίστοιχων εισιτηρίων, είναι έως Για ομαδικές μετακινήσεις με προσωπικό ΙΧ αυτοκίνητο μεταξύ των νομών που εδρεύει το Ίδρυμα, η μέγιστη αποζημίωση που δύναται να δοθεί είναι η χιλιομετρική και είναι έως 50, η οποία δίδεται μόνο στον κάτοχο του αυτοκινήτου. Σ ε λ ί δ α 2\n3 Για Προγράμματα και Έργα που διέπονται από το δικό τους πλαίσιο μετακινήσεων, όπως ΕΣΠΑ, MED, LIFE, Erasmus+ κλπ, ακολουθείται και εφαρμόζεται το δικό τους πλαίσιο. Έτσι, για παράδειγμα στα έργα ΕΣΠΑ δεν είναι επιλέξιμες μετακινήσεις εντός των ορίων των νομών ή χωρίς διόδια και διανυκτέρευση. Σε κάθε άλλη περίπτωση αρμόδιο όργανο για την έγκριση των μετακινήσεων, κατόπιν παράθεσης των ανάλογων παραστατικών/αποδεικτικώ είναι η Επιτροπή Ερευνών. Τέλος, για μετακινήσεις για τη συμμετοχή σε συναντήσεις και σε επιτροπές για θέματα του ΕΛΚΕ και των έργων, μεταξύ των νομών που εδρεύει το Πανεπιστήμιο, η αποζημίωση δύναται να είναι έως και 50, η οποία καλύπτει χιλιομετρική αποζημίωση στη περίπτωση μετακίνησης με αυτοκίνητο και εισιτήρια αν η μετακίνηση πραγματοποιηθεί με δημόσια μέσα μεταφοράς. Στη περίπτωση ομαδικών μετακινήσεων η αποζημίωση είναι ανάλογη αυτής που προσδιορίζεται στο σημείο (4) Γ. Διάρκεια Μετακίνησης, Ημερήσια Αποζημίωση και Επιλογή Διαδρομής Οι μετακινήσεις διακρίνονται σε δύο κατηγορίες ανάλογα με τον αριθμό των ημερών που διαρκούν. Μετακινήσεις Μικρής Διάρκειας: έως πέντε ημέρες Μεγάλης Διάρκειας: περισσότερες από πέντε ημέρες Γ.1 Μετακινήσεις Μικρής Διάρκειας. Ο αριθμός των ημερών για τον υπολογισμό της ημερήσιας αποζημίωσης εξαρτάται από το πότε ολοκληρώνονται οι εργασίες για τις οποίες πραγματοποιείται η μετακίνηση. Έτσι, ο μέγιστος αριθμός ημερών για τον υπολογισμό της συνολικής ημερήσιας αποζημίωσης προκύπτει ως εξής D+1, όταν οι εργασίες ολοκληρώνονται έως στις 16:00, δηλαδή αριθμός ημερών που διαρκούν οι εργασίες (D) και μια ημέρα για τη μετακίνηση. D+1.5, όταν οι εργασίες ολοκληρώνονται μετά τις 16:00, δηλαδή αριθμός ημερών που διαρκούν οι εργασίες (D) και 1.5 ημέρες για τη μετακίνηση. Στη Σ ε λ ί δ α 3\n4 περίπτωση αυτή δύναται να είναι επιλέξιμη και μια επιπλέον διαμονή μετά την ολοκλήρωση των εργασιών Σε κάθε περίπτωση, οι ημέρες αποζημίωσης στην κατηγορία αυτή δεν θα πρέπει ξεπερνούν τις πέντε. Γ.2 Μετακινήσεις Μεγάλης Διάρκειας. Για τις μετακινήσεις της κατηγορίας αυτής απαιτείται έγκριση τους από την Επιτροπή Ερευνών, μετά από σχετικό αίτημα το οποίο υποβάλλεται σε εύλογο χρόνο πριν την υλοποίηση της μετακίνησης. Γ.3 Επιλέξιμη Διαδρομή. Επιλέγονται διαδρομές στις οποίες υπάρχουν διόδια, τα οποία αποτελούν και αποδεικτικό στοιχείο πραγματοποίησης της μετακίνησης. Έτσι, για παράδειγμα, η διαδρομή Φλώρινα-Θεσσαλονίκη-Φλώρινα είναι επιλέξιμη για αποζημίωση της μετακίνησης όταν πραγματοποιείται μέσω διοδίων και όχι από τη διαδρομή που δεν υπάρχουν διόδια. Δ. Χορήγηση Ημερήσιας Αποζημίωσης : Επιλεξιμότητα Για να χορηγηθεί η ημερήσια αποζημίωση και η χιλιομετρική αποζημίωση θα πρέπει η αντίστοιχη δαπάνη να είναι α) επιλέξιμη στο έργο και β) να έχει πραγματοποιηθεί η μετακίνηση. Η πραγματοποίηση της δαπάνης, δηλαδή της μετακίνησης, και η διάρκεια της αποδεικνύεται με την προσκόμιση (i) διοδίων και (ii) δαπανών διαμονής. Έτσι έχουμε τους συνδυασμούς του παρακάτω πίνακα: Περιπτώσεις Διόδια Δαπάνη Διαμονής Παρατηρήσεις 1 η ΝΑΙ ΟΧΙ Προσκόμιση Υ/Δ στην οποία δηλώνεται ότι «Φιλοξενήθηκα από συγγενικό/φιλικό μου πρόσωπο» Προσκόμιση Υ/Δ στην οποία δηλώνεται ότι 2 η ΟΧΙ ΝΑΙ «Μετακινήθηκα με Ι.Χ. ιδιοκτησίας μου με αριθμό κυκλοφορίας.» 3 η ΝΑΙ ΝΑΙ 4 η ΟΧΙ ΟΧΙ Δεν είναι επιλέξιμη η δαπάνη Σ ε λ ί δ α 4\n5 Η χορήγηση της χιλιομετρικής αποζημίωσης και της ημερήσιας αποζημίωσης είναι επιλέξιμη και καταβάλλεται μόνο με τη χρήση προσωπικού Ι.Χ αυτοκινήτου. Στη περίπτωση των εξωτερικών συνεργατών που συμμετέχουν στην υλοποίηση των έργων του ΕΛΚΕ τόσο η ημερήσια όσο και η χιλιομετρική αποζημίωση καλύπτεται με τη προσκόμιση σχετικών φορολογικών παραστατικών και εντός των αντίστοιχων προβλεπόμενων ορίων που προσδιορίζονται στο σημείο (Α) της παρούσης. Ε. Σκοπιμότητα Σχετικά με τη σκοπιμότητα της μετακίνησης και τη νομιμότητα των δαπανών ισχύει ότι έχει προσδιοριστεί και αποφασιστεί στη συνεδρίαση 131/ της Επιτροπής Ερευνών. Αναλυτικότερα, οι εντολές πληρωμής των μετακινήσεων να συνοδεύονται εκτός από τα παραστατικά που ορίζει ο ΚΒΣ, και με τα παρακάτω ενδεικτικά ανά περίπτωση. Ε.1 Μετακίνηση για συμμετοχή σε συνέδρια, ημερίδες, workshop κλπ Πρόγραμμα εργασιών (στον οποίο φαίνονται ο τίτλος, ο τόπος, οι ημερομηνίες διεξαγωγής κλπ) Πρόσκληση συμμετοχής (έντυπη ή ηλεκτρονική) Συνοπτικά πεπραγμένα των εργασιών που πραγματοποιήθηκαν και των αποτελεσμάτων Τυχόν παρουσιάσεις στις οποίες να φαίνεται και στοιχεία του γεγονότος (τόπος, ημερομηνίες, τίτλος) που λαμβάνει χώρα Οτιδήποτε άλλο σχετικό υλικό (πχ φωτογραφίες, αλληλογραφία, εγγραφή στο συνέδριο, παρουσιολόγιο) Βεβαίωση παρακολούθησης και συμμετοχής Ε.2 Λοιπές μετακινήσεις για διάφορες συναντήσεις και εργασίες Αλληλογραφία για το καθορισμό των συναντήσεων (έντυπη ή ηλεκτρονική) στην οποία φαίνεται ο τόπος, ο χρόνος, η διάρκεια και οι συμμετέχοντες Τυχόν παρουσιάσεις Συνοπτικά πεπραγμένα/πρακτικά με τα αποτελέσματα των συναντήσεων και εργασιών Σ ε λ ί δ α 5\n6 Λοιπό σχετικό υλικό (πχ εντολή μετακίνησης, φωτογραφίες, παρουσιολόγιο κλπ) Προσκλήσεις για συνάντηση και καθορισμό τόπου, χώρου και ημερομηνία συνάντησης Βεβαιώσεις Τέλος, εκτός των παραπάνω, μπορεί να ζητηθούν και πρόσθετα δικαιολογητικά που μπορεί να απαιτούνται από το χρηματοδότη του έργου και τους διάφορους ελεγκτικούς φορείς. Τα παραπάνω αποτελούν στοιχεία που δικαιολογούν τη μετακίνηση, αποδεικνύουν την πραγματοποίηση, το σκοπό και τη νομιμότητα της μετακίνησης, οπότε θα πρέπει να συνοδεύουν κάθε εντολή πληρωμής. Σε αντίθετη περίπτωση η διαδικασία πληρωμής θα διακόπτεται μέχρι να επιλυθεί η εκκρεμότητα. Στη συνέχεια δίνονται κάποια ενδεικτικά παραδείγματα για την αιτιολόγηση μιας μετακίνησης. Συμμετοχή σε ένα επιστημονικό συνέδριο στην Αθήνα. Τα δικαιολογητικά που θα μπορούσαν να συνοδεύουν την εντολή πληρωμής είναι το πρόγραμμα του συνεδρίου στο οποίο φαίνεται το όνομα του συμμετέχοντα, παρουσίαση και η εγγραφή στο συνέδριο. Εναλλακτικά, θα μπορούσε να είναι η πρόσκληση και η παρουσίαση στο συνέδριο. Μετακίνηση ενός συνεργάτη στη Θεσσαλονίκη στο πλαίσιο μιας εργασίας. Η εντολή πληρωμής της μετακίνησης θα πρέπει να συνοδεύεται από την εντολή (επιστολή, ) με την οποία ο Ε.Υ ορίζει την μετακίνηση και τον μετακινούμενο και στην οποία να φαίνεται που θα πάει, πότε, με ποιους θα συναντηθεί και τι θα κάνει. Μετακίνηση συνεργάτη στη Θεσσαλονίκη για συνάντηση με κάποιο στέλεχος του Δήμου. Η εντολή πληρωμής της μετακίνησης θα πρέπει να συνοδεύεται από την αλληλογραφία με την οποία καθορίστηκε η συνάντηση καθώς και τα συνοπτικά πεπραγμένα της συνάντησης που πραγματοποιήθηκε μεταξύ του συνεργάτη και του εκπροσώπου της δημοτικής αρχής. Σ ε λ ί δ α 6\n7 Ζ. Έδρα Μετακινούμενων (Λέκτορες, Καθηγητών, Ομότιμων Καθηγητών, ΕΤΕΠ, ΕΔΙΠ και Λοιπού Μόνιμου Προσωπικού Ιδρύματος). 1. Ως έδρα των Λεκτόρων, των Καθηγητών, των ΕΤΕΠ και των ΕΔΙΠ του Πανεπιστημίου Δυτικής Μακεδονίας, σύμφωνα με το νόμο, είναι η έδρα των Τμημάτων και των Σχολών του Πανεπιστημίου που έχουν ενταχθεί και ανήκουν, δηλαδή η Φλώρινα και η Κοζάνη. Έτσι, η έναρξη και η λήξη κάθε μετακίνησης θα πρέπει να είναι αντίστοιχα οι εν λόγω πόλεις. 2. Ως έδρα των Ομότιμων καθηγητών ορίζεται η πόλη που εδρεύει το Τμήμα το οποίο του έχει απονείμει τον αντίστοιχο τίτλο. 3. Ως έδρα του Μόνιμου Διοικητικού Προσωπικού του Ιδρύματος είναι η πόλη της Διοικητικής Υπηρεσίας του Πανεπιστημίου που υπηρετούν. Για τις κατηγορίες προσωπικού που αναφέρονται στα σημεία (1) και (3) παραπάνω απαιτείται να υπάρχει και σχετική άδεια από την υπηρεσία τους, σε διαφορετική περίπτωση η μετακίνηση δεν αποζημιώνεται. Σ ε λ ί δ α 7


ΚΟΡΑΗΣ ΔΑΜΑΤΗΣ -\n1. Τι κοινό υπάρχει μεταξύ ενός σκηνοθέτη και ενός συγγραφέα; Σκεφτόσασταν με το μυαλό του σκηνοθέτη όταν γράφατε το βιβλίο;\nΔεν νομίζω πως σκεφτόμουνα με το μυαλό του σκηνοθέτη, περισσότερο με την αίσθηση, και με τις ελάχιστες γνώσεις, ενός μουσικού. Με ενδιέφερε ο ρυθμός, η μελωδία του λόγου, η σειρά των λέξεων που γεννούσαν τα γεγονότα και οι συναισθηματικές καταστάσεις των ηρώων. Μια μουσική. Αυτό θα ήθελα να είναι το τελικό αποτέλεσμα. Και, βέβαια, αλήθεια. Ακόμα και η μυθοπλασία να έχει την πνοή της βιωματικής μνήμης. Οι αφηγήσεις του πατέρα ή της μητέρας, οι πληροφορίες και άγνωστες πτυχές που μάθαινα απ’ την αδελφή μου, μαζί με τις δικές μου επινοήσεις, έπρεπε να ‘δέσουν’ σε μια ενιαία πολύχρονη ιστορία -οι αναφορές ξεκινούν από το 1870 περίπου- που κρατάει σ’ όλο το βιβλίο. Αλλά πέρα από τον ορισμένο χρόνο, είναι και ο άλλος, η ρέουσα ύλη, ο χρόνος που κάνει το παρελθόν, παρόν. Μια σκέψη, μια μικρή λεπτομέρεια, ακόμα και μια λέξη ειπωμένη με έναν ιδιαίτερο τρόπο, ένα κοίταγμα, φτάνει για να μεταφερθούν οι ήρωες στο χώρο της θύμησης, εκεί, στη μέση του τώρα, ένα καινούργιο τώρα, όπου τα πρόσωπα ξαναζούν με την ίδια έξαρση και με περισσότερη ευκρίνεια αισθημάτων, κινήσεων και προθέσεων, το γεγονός της μνήμης.\n2. Υπάρχουν βιωματικά στοιχεία στο μυθιστόρημα σας «Το σπίτι μόνο»;\nΝαι, σαν αφετηρίες, σαν εκκινήσεις σε κάποια γεγονότα, σε κάποιες ιστορίες. Όμως η συνέχεια της διήγησης πολλές φορές έπαιρνε δικούς της δρόμους, έφερνε κι άλλα πρόσωπα, ανακάτευε τις ζωές των πραγματικών προσώπων της μνήμης, με φανταστικούς επισκέπτες της μυθοπλασίας, επινοούσε διαλόγους και περιστατικά που έπρεπε να ‘δέσουν’ με τα βιωματικά στοιχεία… ένα όχημα με πολλές θέσεις αλλά που έπρεπε να αποφασίσει κανείς που ήθελε να το πάει. Και έτσι σιγά σιγά φτιάχτηκε ένας κόσμος που συμβιώνει -εύχομαι αρμονικά- το αληθινό και πραγματικό, με το φαντασιακό, το μυθοπλαστικό. Ο βασικός ήρωας, βέβαια, αρκετές φορές παραπαίει μεταξύ τής κατασκευασμένης πραγματικότητας και της αληθινής, της βιωμένης πραγματικότητας. Δεν ‘εγκαταστάθηκε’ ποτέ σ’ ένα μέρος, μια από δώ πηγαίνει και μια από κει, παροικεί παντού, σαν εκείνους τους νομάδες που αρνούνται να ριζώσουν σ’ ένα κομμάτι γης, ανήμποροι να κατανοήσουν νόμους και ‘πρέπει’. Έτσι έζησε, έτσι δέχτηκε τα αναπάντεχα δώρα, και έτσι έφτασε στο απόγευμα της ζωής του, ζώντας και στις δυό πλευρές, εκτεθειμένος πολλές φορές στη μέση του δρόμου. Το αποτέλεσμα είναι προς κρίση.\n3. Μιλήστε μας λιγάκι για το πώς προέκυψε η συγγραφή του συγκεκριμένου μυθιστορήματος. Ήταν ανάγκη έκφρασης;\nΑνάγκη ναι, όμως, όπως έχω ξαναπεί, ανεξήγητη. Κι αυτό γιατί μέχρι τότε, είχα κλείσει μισό αιώνα ζωής, δεν είχα νοιώσει ποτέ την ανάγκη να εκφράσω τις σκέψεις μου ή τους προβληματισμούς μου, ή ακόμα και κείνα τα συναρπαστικά συναισθήματα που αντιμετωπίζεις στην εφηβική σου περίοδο, μέσω του γραπτού λόγου. Και έτσι ξαφνικά, χωρίς κάποιες προηγούμενες απόπειρες έστω, άρχισε να γράφεται το βιβλίο. Διευκρινίζω ότι δεν ξύπνησα ένα πρωί και είπα ‘δεν γράφεις και ένα μυθιστόρημα, έτσι, να σου βρίσκεται’, όχι, δεν έγινε έτσι. Εκφράστηκε η ανάγκη της γραφής κατ’ αρχήν, και όταν τέλειωσαν αυτά που είχα να πω και πέρασε κάποιο διάστημα, και πήγα ‘απέναντι’ πια να το κοιτάξω, εκείνη τη στιγμή πρωτοσκέφτηκα μήπως άξιζε τον κόπο να εκδοθεί, και τότε άρχισαν οι ατέλειωτες διορθώσεις, τότε προσπάθησα να μάθω να γράφω. Δεν ήταν εύκολο. Πολλά σβησίματα… κάποιες ιστορίες ξαναγράφτηκαν από την αρχή, άλλες παραλήφθηκαν ως ανούσιες, κάποιες άλλες μείνανε οι μισές επειδή κρίθηκαν φλύαρες… Πολλές φορές, μετά την σκέψη ότι ίσως να άξιζε τον κόπο να εκδοθεί, μου πέρασε απ’ το μυαλό να σβήσω τα πάντα, να μπει στο τελευταίο συρτάρι και να μείνει εκεί, λέγοντας στον εαυτό μου, πως ό,τι χρήσιμο ήταν να γίνει με αυτήν την ετεροχρονισμένη ανάγκη έκφρασης, είχε γίνει, ας αρκεστούμε, έλεγα, στην προσωπική ωφέλεια, κι ας μείνει εκεί το πράμα. Και μετά πάλι το μετάνιωνα και ξανά πάλι απ’ την αρχή.\n4. Από τις μέχρι τώρα αντιδράσεις που θα έχετε εισπράξει από τους αναγνώστες του μυθιστορήματός σας, τι είναι αυτό που σας έχει εντυπωσιάσει περισσότερο;\nΔεν έτυχε να ακούσω αντιδράσεις αγνώστων μέχρι τώρα… περισσότερο λόγια φίλων ακούω που ακριβώς επειδή είναι φίλοι δεν μπορείς να καταλάβεις, να ζυγίσεις καθαρά τη γνώμη τους, ανεπηρέαστη από συμπάθειες και έγνοια. Και έτσι μέσα από φίλους και γνωστούς αυτό που με εντυπωσίασε περισσότερο ήταν το θέμα της γλώσσας, που ήταν κάτι που προσπάθησα, κι ακόμα, το ότι το βιβλίο τρέχει στο διάβασμα, ‘φεύγει’, σε τραβάει να το συνεχίσεις. Αγαπώντας τους φίλους μου, θα περιμένω και τις γνώμες ανθρώπων που δεν έχουμε συναισθηματικά δεσίματα, ώστε να επηρεάζεται ίσως η γνώμη τους.\n5. Πιστεύετε ότι η κρίση σήμερα αναγκάζει τους καλλιτέχνες και τους δημιουργούς να στραφούν και σε διαφορετικά μονοπάτια έκφρασης; Η ίδια η κρίση είναι ερέθισμα για τον καλλιτέχνη;\nΣήμερα δεν έχουμε πια κρίση, η κρίση τελείωσε. Τώρα έχουμε τα αποτελέσματα της κρίσης τα οποία είναι οδυνηρά και μη αναστρέψιμα για αρκετά χρόνια. Μέσα σ’ αυτές τις εκπτώσεις υλικών, ηθικών και ιδεολογικών συστημάτων, αυτό που διαπιστώνω τα τελευταία χρόνια είναι μια αναμενόμενη, -πως αλλιώς;- ανισορροπία. Πολλές παραστάσεις, πολλοί χώροι, πολλή μεγάλη ανάγκη έκφρασης της νέας αλλά και της παλαιάς γενιάς, πολλή μεγάλη οικονομική ανέχεια, μηδαμινές βοήθειες από το κράτος, αρκετοί οι τυχάρπαστου παραγωγοί -πλην ολίγων εξαιρέσεων, αυτά τα χρόνια… όλα αυτά κι άλλα πολλά, δεν ξέρω εάν στο τέλος, στον ‘λογαριασμό’ θα δούμε κάποιο όφελος. Εν κατακλείδι, δεν ξέρω αν η ίδια η κρίση ήταν ερέθισμα για οποιονδήποτε καλλιτέχνη κι αν στράφηκε σε διαφορετικά μονοπάτια έκφρασης, αυτό που αντιλαμβάνομαι μόνο είναι η αγωνία να υπάρξει κανείς για όποιο λόγο, οικονομικό ή καλλιτεχνικό, και με όποιο κόστος, αδιαφορώντας, πολλές φορές, για την ποιότητα του αποτελέσματος.\n«Το Σπίτι Μόνο»\nΤου Κοραή Δαμάτη\n«Οκτώ χρόνια χρειάστηκε η συγγραφή του. Πολύς χρόνος για ένα βιβλίο, θα έλεγε κάποιος. Μπορεί. Μπορεί και όχι αν αναλογιστεί κανείς ότι δεν ξέρεις τα μονοπάτια της γραφής, δεν ξέρεις τί να κάνεις μπροστά στην ‘λευκή σελίδα’, δεν ξέρεις πώς να χειριστείς όλα αυτά τα καινούργια πρόσωπα που ‘προκύπτουν’ άθελά σου, τις συνήθειές τους, τις απαιτήσεις τους, τα πιστεύω τους που, ενίοτε, διαφωνούν με τα δικά σου. Και έτσι, σιγά σιγά, παρασυρμένος απ’ τα ‘παλιά’ που, παραδόξως, σε αιφνιδιάζουν, αλλά κι απ’ τα καινούργια που σε παρασύρουν σε δεινές ισορροπίες… περνάει ο χρόνος, φεύγει, και φτάνεις απορημένος μετά από οκτώ χρόνια συγγραφής σ’ ένα βιβλίο γεμάτο από μνήμες κι από άγνωστους επισκέπτες που καταδέχτηκαν να σε επισκεφτούν.»\nΜεταίχμιο…. αυτή είναι η κατάλληλη λέξη. Εκεί μπόρεσε να ζήσει το βασικό πρόσωπο του βιβλίου. Κι αν κάποιες στιγμές απάγκιαζε στη μία πλευρά, γρήγορα ξαναβρισκότανε στην απέναντι όχθη. Ακροβατούσε ανάμεσα στο παρελθόν και το παρόν, σε αλήθειες, ψέματα και επινοήσεις, περπατώντας πάντα πάνω σε διαχωριστικές, ενδιαμέσως, από μια βαθύτερη επιτακτική ανάγκη ενδοσκόπησης της ζωής του και παρατήρησης της ζωής γύρω του. Άλλωστε αυτό ήταν και το πρώτο μάθημα που του δόθηκε: ενδοσκόπηση και παρατήρηση. Έτσι πορεύτηκε. Αυτό δεν σημαίνει ότι απέφυγε λάθη και υπερβολές, ότι γλίτωσε κλειστές στροφές και κατηφόρες, εξάλλου η πορεία κάθε ανθρώπου έχει τα δικά της μετρήματα, αδυνατώντας πολλές φορές να ορθοποδήσει ακόμη κι όταν πραγματοποιούνται τα θέλω του και καλύπτονται οι ανάγκες του.


PROGNOSTIKA STOIXIMATOS - BET TIPS -NEWS: Η αποστολή για το Μόναχο\nΗ αποστολή για το Μόναχο\nΤην Πέμπτη (23/6) το πρωί θα ολοκληρωθεί το πρώτο στάδιο της προετοιμασίας του Ολυμπιακού, καθώς έχει προγραμματιστεί μία προπόνηση, στις 08:30 και στην συνέχεια, οι Ερυθρόλευκοι θα πετάξουν για το Μόναχο, όπου θα πραγματοποιήσουν το βασικό στάδιο της προετοιμασίας τους. Την Τετάρτη (22/6), το πρόγραμμα προέβλεπε και απογευματινή προπόνηση, που ξεκίνησε στις 19:00. Εκεί ο Ντουντού ακολούθησε ατομικό πρόγραμμα στο γυμναστήριο και στο γήπεδο, καθώς υποφέρει από ενόχληση στην δεξιά ποδοκνημική.\nΑτομικό ακολούθησε και ο Ζαϊρί, ο οποίος ωστόσο έχει αυξήσει την ένταση της προπόνησής του, ενώ ο Ματ Ντάρμπισιρ έκανε ατομικό πρόγραμμα ενδυνάμωσης με ασκήσεις στο γυμναστήριο και στην πισίνα. Τέλος, ο Βάντερσον έκανε και αυτός με την σειρά του ατομικό, με ασκήσεις στο γυμναστήριο και τρέξιμο στο γήπεδο.\nΜετά το τέλος της προπόνησης, ανακοινώθηκαν τα ονόματα των παικτών του Ολυμπιακού που θα μετέχουν στην αποστολή για το Μόναχο. Συγκεκριμένα, συμπεριλαμβάνονται οι:


Καλλιμασιά: ΜΑΣ ΠΕΡΙΜΕΝΕΙ ΣΤΗΤΟΣ\nΠΡΟΓΡΑΜΜΑ ΙΕΡΩΝ ΑΚΟΛΟΥΘΙΩΝ ΕΝΟΡΙΑΣ ΚΑΛΛΙΜΑΣΙΑΣ ΙΟΥΛΙΟΥ - ΑΥΓΟΥΣΤΟΥ 2018\nΠαρασκευή, 6 Φεβρουαρίου 2009\nΜΑΣ ΠΕΡΙΜΕΝΕΙ ΣΤΗΤΟΣ\nΤην Παρασκευή 6/2, γύρω στις εννέα το πρωί, η προτομή του Κώστα Περρίκου, έχει τοποθετηθεί και πάλι στη βάση της. Έτσι χάρη, στην ευεργετική αποφασιστικότητα, του κ. Γιώργου Μπαχά, οι περαστικοί της οδού Πατησίων θα διασταυρώνουν τη ματιά τους, με αυτή του περήφανου Χιώτη Σταυραετού\nO μεγάλος δάσκαλος κ. Μιχάλης Κάσσης τα κατάφερε εμπρόθεσμα !\nΔονούμενος από χαρά, ο Χιώτης εκδότης, έκανε γνωστό το γεγονός στα μέλη της αγωνιούσας επιτροπής η οποία έβλεπε τον χρόνο να τρέχει ασταμάτητα προς την καταλυτική ημερομηνία της όγδοης, οπότε και η ημέρα τιμής και μνήμης του Καλλιμασιώτη ήρωα.\nΑυτές τις χαρούμενες στιγμές για όλους τους Χιώτες, πέρα από τις ευχαριστίες και την ευγνωμοσύνη προς το πρόσωπο του ταπεινού ευεργέτη μας, ένα εξίσου μεγάλο ευχαριστώ ταιριάζει στον Δήμο Αθηναίων και τους ανθρώπους του οι οποίοι παρά το βεβαρημένο και τις δυσκολίες των ημερών προσέφεραν κάθε δυνατή αρωγή και βοήθεια ώστε το όραμα να γίνει πραγματικότητα.\nΟι αποτελούντες την άτυπη επιτροπή «Φίλοι του Περρίκου». Η Χιακή παροικία Αττικής και σύσσωμοι όλοι οι Χιώτες απευθύνουν ιδιαίτερες ευχαριστίες στον Αντιδήμαρχο Αθηναίων κ. Χρόνη Ακριτίδη. Στην αρχιτέκτονα κ. Αντωνοπούλου, υπεύθυνη του Δήμου για τις προτομές. Καθώς και την υπεύθυνη του γραφείου δημοσίων σχέσεων κ. Φρόσω Ζαγορίτη, για το έμπρακτο ενδιαφέρον τους και τη βοήθεια τους ώστε πέρα από την τοποθέτηση θα μεριμνήσουν για μια ακόμα φορά για τον καθαρισμό και τον ευπρεπισμό του χώρου.\nΌπως έκανε γνωστό, ο κ. Γιώργος Μπαχάς, σε ένδειξη ευχαριστίας και αβροφροσύνης, το Πανελλήνια γνωστό περιοδικό «NEMECIS», το οποίο εκδίδει , στο επόμενο τεύχος του, θα φιλοξενεί τον Δήμαρχο Αθηναίων, η συνέντευξη του οποίου θα περιλαμβάνει και το θέμα της προτομής του Κ. Περρίκου. Επίσης το εξώφυλλο του περιοδικού θα έχει φωτογραφία του κ. Νικήτα Κακλαμάνη.\nΕιλικρινά, είναι όλοι τους άξιοι συγχαρητηρίων.\nΑς βρεθούμε λοιπόν το μεσημέρι της Κυριακής όλοι κοντά τους, στον τόπο του μνημείου και της τιμής.\nΈνα ΕΥΧΑΡΙΣΤΩ από τα στόματα όλων μας και ένα θερμό χειροκρότημα δεν στοιχίζει τίποτα για μας\nΗ αναγνώριση όμως των κόπων τους, είναι η καλύτερη πληρωμή για αυτούς.\nΜιχάλης Γ. Καριάμης\nΑναρτήθηκε από π. Γεώργιος Κωνσταντίνου στις 5:38 μ.μ.\nΕτικέτες Άρθρο Μ. Καριάμη\nLucky Archer - Lakis Velotris είπε...\nΜας ξεπουλάν στον πάπα οι πρώην κρατούμενοι των Βενετών, δηλ οι πελοπορίκοι, νηγρασιάτες και λυσιότες. Αυτοί μετά λέγουν στην Αμερική "ουνια φάτσα ουνια ράτσα" και ξεπολιουντε στον πάπα: Από τα φραγκοχιώτικα στα greeklish Ι. Κ. ΑΝΔΡΟΥΤΣΟΠΟΥΛΟΣ Αθήνα - Κυριακή 5 Σεπτεμβρίου 1999\nΑυτό που σήμερα ο κόσμος αποκαλεί λατινοελληνικά, greeklish ή φραγκολεβαντίνικα δεν είναι φαινόμενο της δεκαετίας μας. Αντίθετα είναι μια πρακτική που εμφανίστηκε σε διάφορους τόπους και εποχές και εφαρμόστηκε από διάφορες ελληνικές κοινότητες με διαφορετικούς τρόπους.\nΜια ιδέα για την προϊστορία της γραφής αυτής μας δίνει το παρακάτω απόσπασμα από κείμενο του Κώστα Καρθαίου το 1934:\n«Υπάρχουν κείμενα της βυζαντινής εποχής γραμμένα με λατινικούς χαρακτήρες. Επίσης, στην Κρήτη και στην Κύπρο κατά τον Μεσαίωνα τα λαϊκά τραγούδια γράφονταν με λατινικούς χαρακτήρες. Αργότερα, από το 1800, πολλά ελληνικά βιβλία τυπώθηκαν στη Σμύρνη με λατινικούς χαρακτήρες. (...) Εξάλλου στη Σμύρνη έγινε απόπειρα να κυκλοφορήσει ελληνική εφημερίδα γραμμένη με λατινικούς χαρακτήρες. Οι Λεβαντίνοι της Σμύρνης, που μιλούσαν όλοι ελληνικά αλλά δυσκολεύονταν να μάθουν την απελπιστική ορθογραφία-μας, χρησιμοποιούσαν πάντα τους λατινικούς χαρακτήρες για να γράψουν τα ελληνικά. Αργότερα, τους μιμήθηκαν οι Χιώτες και άλλοι έμποροι του εξωτερικού που έγραφαν τα γράμματα και τα τηλεγραφήματά-τους στα ελληνικά αλλά με λατινικούς χαρακτήρες. Αυτή η φραγκοχιώτικη γλώσσα χρησιμοποιούνταν και από Ελληνες για να γράψουν σε άλλους Ελληνες που κατοικούσαν στη Σμύρνη, στο Λονδίνο ή αλλού. Αυτός ο τρόπος γραφής εξακολουθούσε να επιβιώνει πολύ αργότερα και τον συναντάμε αρκετά συχνά στα τηλεγραφήματα των Ελλήνων του εξωτερικού».\n20 Απριλίου 2009 - 11:42 μ.μ.\nΗμέρα αιμοδοσίας και εορτασμός εικοσαετίας της Τράπεζας Αίματος Ι.Ν.Κ.Θ. Καλλιμασιάς\nΗ Τράπεζα Αίματος Ι. Ν. Κοιμήσεως Θεοτόκου Καλλιμασιάς σε συνεργασία με το Σταθμό Αιμοδοσίας του Σκυλίτσειου Γενικού Νοσοκομείου Χίου κα...\nΟΜΗΡΟΣ ΠΡΟΓΡΑΜΜΑ ΠΛΕΪ ΟΦ ΣΤΟ ΜΠΑΣΚΕΤ\nΠΕΡΙΒΑΛΛΟΝΤΙΚΗ ΓΥΜΝΑΣΙΟΥ ΚΑΛΛΙΜΑΣΙΑΣ "ΩΡΑ ΤΗΣ ΓΗΣ"...\nΟΜΗΡΟΣ- ΔΙΑΓΟΡΑΣ 0-1\nΗ 2η Συνέντευξη τύπου του Συνδέσμου Κληρικών Χίου ...\nΚάλεσμα στους φιλάθλους της Καλλιμασιάς\nΟ Όμηρος υποδέχεται τον Διαγόρα Βατίου\nO ΚΩΣΤΑΣ ΠΕΡΡΙΚΟΣ ΤΗΣ ΑΦΑΝΕΙΑΣ\nΗ παρουσίαση του βιβλίου του Κ. Καρατζά στο Ομήρει...\nΣυνέντευξη του π. Γεωργίου Κωνσταντίνου στην εφημε...\nΟ Φλεβάρης κι αν φλεβίσει ...\nΗ αποκριάτικη εκδήλωση του Συλλόγου Γονέων Δημοτικ...\nΚυριακή 15/2/2009 Εθελοντική Αιμοδοσία στον Ξενώνα...\nΚυκλοφόρησαν τα "Καλλιμασιώτικα".\nΤρίτος στα 4000 μέτρα παίδων ο Παντελεήμων Μάντικα...\nΜνήμη Κώστα Περρίκου 2009 (φωτογραφικά στιγμιότυπα...\nΠεραμαϊκός - Όμηρος Καλλιμασιάς: 3 - 0\nΗμέρα Εθελοντικής Αιμοδοσίας την Κυριακή 15/2/2009...\nΟ Όμηρος αντιμετωπίζει αύριο εκτός έδρας τον Περαμ...\nΣπουδή στην Ιστορία του τόπου μας από το Δημοτικό ...\nΟι Άγιοι Ακύλας και Πρίσκιλλα ορθόδοξο πρότυπο αγά...\nΟΜΗΡΟΣ - ΟΛΥΜΠΙΑΚΟΣ ΛΑΥΡΙΟΥ 1 - 2\nΕκδήλωση για τους Πατριάρχες από το Δημοτικό Σχολε...\nΕΠΙΣΗΜΟΙ ΠΟΥ ΠΑΡΑΒΡΕΘΗΚΑΝ ΣΤΗΝ ΕΚΔΗΛΩΣΗ ΜΝΗΜΗΣ ΤΟΥ...\nΜνήμη Κώστα Δ. Περρίκου 2009\nΠαρουσίαση βιβλίου του Κώστα Γ. Καρατζά στο Ομήρει...\nΑφιέρωμα στο περιεχόμενο και τα νοήματα του Τριωδί...\nΒαριά ήττα Ομήρου από ΑΕΡΑ. Έχασε στη Ρόδο με 5-0\nΠανχιακό προσκλητήριο για την Κυριακή 8 του Φλεβάρ...\nΚώστας Περρίκος. Εκδήλωση μνήμης και τιμής στην Κα...\nΟΜΗΡΟΣ - ΑΜΦΙΑΛΗ 0 – 2 (Κυριακή 1/1/2009)\nΔημοτικό Καλλιμασιάς: Γιορτή Τριών Ιεραρχών-κοπή β...\nΣτη Γαλλία το Γυμνάσιο Καλλιμασιάς\nΠαντελής Ν. Μελαχροινούδης, ένας καλός φίλος και σ...\nΤο χορευτικό μας στο Βοτανικό Κήπο.\nΜΟΥΣΙΚΗ ΒΡΑΔΙΑ 2018\nΣυμμετοχή Σ.Ο.ΠΑ.Κ.Χ. στην Παγκόσμια Ημέρα κατά των Ναρκωτικών\nΆρθρο Δ. Μελαχροινούδη (21)\nΠρόγραμμα Ακολουθιών (228)\nΑυτοί είναι οι έξι σταθμοί του ΗΣΑΠ που έχουν ανοιχτές τις μπάρες! Νέες αλλαγές στα εισιτήρια - Στην ηλεκτρονική εποχή αρχίζουν και μπαίνουν σιγά σιγά όλα τα Μέσα Μαζικής Μεταφοράς. Οι πύλες σε όλους τους σταθμούς των γραμμών 2 και 3 του Μετρό έχουν κ...\nΤΟ ΝΕΟ ΓΥΜΝΑΣΤΗΡΙΟ ΤΟΥ ΟΜΗΡΟΥ ΣΤΗΝ ΚΑΛΛΙΜΑΣΙΑ ΠΑΡΑΔΙΔΕΤΑΙ ΣΤΟ ΚΟΙΝΟ! - *Με όρεξη κόπο και μεράκι τελειοποιήσαμε το γυμναστήριο μας σε αίθουσα των αποδυτηρίων του γηπέδου ''ΝΙΚΟΣ ΣΥΛΛΑΣ'' στο χωριό μας και σας περιμένουμ...


Αλώβητος στην Πάτρα ο ΠΑΟΚ\nΜε τους τρεις βαθμούς έφυγε από την Πάτρα ο ΠΑΟΚ\nΧωρίς απώλειες πέρασε από την Πάτρα ο ΠΑΟΚ και ανέβηκε στην τέταρτη θέση ενώ η Κύζικος πήρε το ντέρμπι των νεοφώτιστων με τον Ηρακλή Χαλκίδας.\nΠΑΝΑΧΑΪΚΗ - ΠΑΟΚ 0-3\nΤην καθαρή νίκη πήρε στην Πάτρα ο ΠΑΟΚ που επικράτησε της Παναχαϊκής με 3-0 (19-25, 19-25, 27-29) και μπήκε στην πρώτη τετράδα έχοντας κι ένα ματς λιγότερο. Η ομάδα του Γιάννη Καλμαζίδη τόσο στο πρώτο όσο και στο δεύτερο σετ μετά από το πρώτο τεχνικό τάιμ άουτ έπαιρνε τα ηνία του ματς και προηγήθηκε χωρίς πολλά προβλήματα με 2-0. Το τρίτο σετ όμως ήταν ντέρμπι και κρίθηκε στην παράταση. Η Παναχαϊκή ανέβασε την απόδοση της στην επίθεση και ήταν πολύ ανταγωνιστική. Τελικά όμως ο «δικέφαλος του βορρά» μετά από δύο χαμένα σετ μπολ των γηπεδούχων πήραν τελικά το σετ και το ματς με επίθεση του Σωτηρίου. Πρώτος σκόρερ για τον ΠΑΟΚ ήταν ο Χάρης Σακόγλου με 22 πόντους και ακολούθησε ο Σωτήρης Σωτηρίου με 13. Για την Παναχαϊκή ο Νενάντ Σορμάζ είχε 12 πόντους.\nΠολύ σημαντική νίκη στην μάχη που δίνει για την παραμονή πέτυχε η Κύζικος Νέας Περάμου η οποία στο ντέρμπι των νεοφώτιστων επικράτησε του Ηρακλή Χαλκίδας με 3-0 (28-26, 25-18, 25-23) και ανέβηκε στην δέκατη θέση. Με εξαίρεση το δεύτερο σετ όπου η Κύζικος επικράτησε χωρίς πολλά προβλήματα στα άλλα δύο το ματς ήταν ντέρμπι όμως οι γηπεδούχοι ήταν πιο αποτελεσματικοί στα κρίσιμα σημεία. Στο πρώτο σετ ο Ηρακλής είχε το προβάδισμα αλλά στο τέλος η Κύζικος έκανε την ανατροπή, ενώ στο τρίτο η ομάδα του Γιάννη Λάιου είχε σταθερά το προβάδισμα και οι φιλοξενούμενοι μείωσαν στο τέλος αλλά δεν μπόρεσαν να φτάσουν στην κατάκτηση ενός σετ. Πρώτος σκόρερ για τους νικητές ήταν ο Τιάγκο Μασιέλ με 18 πόντους και ακολούθησε ο Κρίσιεκ Γκούλακ με 13. Για τον Ηρακλή Χαλκίδας ο Χένρι Ομάρ Τάπια είχε 16 πόντους.


Final Fantasy XIII-2 - GameOver\nPCPS3PS4Xbox 360Xbox OneWii U3DSPS VitaMobileArchive 17 Φεβρουαρίου 2012 14:00 Reviews\n1617 views 97 σχόλια\nΣυνδέσου και πρόσθεσε το παιχνίδι στη λίστα σου! Συνδέσου και πρόσθεσε το παιχνίδι στη λίστα σου! Περασμένα μεγαλεία... Η σειρά Final Fantasy δεν διανύει την καλύτερη εποχή της. Το Final Fantasy XIII απογοήτευσε τους περισσότερους φίλους της σειράς, ενώ το Final Fantasy XIV αποδείχθηκε μια παταγώδης αποτυχία. Τώρα, η Square–Enix προσπαθεί να επανορθώσει με το Final Fantasy XIII-2, το νέο μέλος της σειράς, που αναπτύχθηκε λαμβάνοντας υπόψη τα παράπονα των παικτών που προέκυψαν από το προηγούμενο επεισόδιο. Το XIII-2 είναι βελτιωμένο σε πολλούς τομείς, αλλά μία σειρά από, μάλλον ατυχείς, σχεδιαστικές αποφάσεις, σε συνδυασμό με την απλά συμπαθητική ιστορία και τους αδιάφορους χαρακτήρες, επηρεάζουν αρνητικά το τελικό σύνολο. Τελικά, έχουμε μεν ένα πολύ καλό παιχνίδι, που όμως δε βρίσκεται στο επίπεδο του ανταγωνισμού και δεν είναι ιδιαίτερα αξιομνημόνευτο.\nΕξαιρετικός τεχνικός τομέας, αν και υποδεέστερος του XIII\nΤα γραφικά του Final Fantasy XIII-2 είναι υποδεέστερα από αυτά του προκατόχου του, αλλά παραμένουν εντυπωσιακά. Γενικότερα, το επίπεδο παραγωγής του XIII-2 είναι εκπληκτικό και έρχεται δεύτερο μόνο σε σύγκριση με το ΧΙΙΙ, αφήνοντας όλα τα υπόλοιπα παιχνίδια του είδους πολύ πίσω. Τα CGI αποτελούν παρελθόν, αλλά τα cut scenes που χρησιμοποιούν τη μηχανή γραφικών του παιχνιδιού παραμένουν εντυπωσιακά.\nΟι μάχες εξακολουθούν να είναι πανέμορφες, χωρίς καμία πτώση του frame rate και το art direction είναι αρκετά καλό, αλλά σίγουρα κατώτερο σε σχέση με το αντίστοιχο του XIII. Περιμέναμε πολύ μεγαλύτερη φαντασία στο art direction των dungeons, χωρίς όμως αυτό να σημαίνει ότι ο σχεδιασμός τους δεν είναι ικανοποιητικός. Στον ηχητικό τομέα απουσιάζουν τα ιαπωνικά voice overs, αλλά ευτυχώς το αγγλικό voice over είναι εξαιρετικό. Η μουσική υπόκρουση του παιχνιδιού έχει τεράστια ποικιλία και περιλαμβάνει κομμάτια που δεν περιμέναμε να ακούσουμε σε JRPG και ειδικότερα σε Final Fantasy. Electronic, Rock και Pop μελωδίες εναλλάσσονται με ορισμένα από τα θέματα του XIII, αλλά το αποτέλεσμα δεν είναι πάντα το καλύτερο δυνατό. Πολλές φορές αισθανθήκαμε ότι η μουσική δεν ταιριάζει με το ύφος του παιχνιδιού, αν και αυτό είναι κάτι εντελώς υποκειμενικό.\nΚαλύτερη αφήγηση και διάλογοι, μέτρια ιστορία και χαρακτήρες\nΗ ιστορία του παιχνιδιού λαμβάνει χώρα ακριβώς μετά το τέλος του XIII. Υπάρχει μία περιληπτική αφήγηση των γεγονότων του πρώτου παιχνιδιού, αλλά δεν προτείνουμε να ξεκινήσετε το XIII-2 πριν ολοκληρώσετε το XIII. Βασικό χαρακτηριστικό της υπόθεσης του XIII-2 είναι τα ταξίδια στο χρόνο. Η υπόθεση εκμεταλλεύεται το lore του XIII και προσθέτει ορισμένα ακόμα στοιχεία στη μυθολογία του παιχνιδιού.\nΤο story-telling είναι σημαντικά βελτιωμένο σε σχέση με του ΧΙΙΙ και έτσι η ιστορία μπορεί να παρακολουθηθεί πολύ πιο ευχάριστα. Υπάρχουν αρκετά καλά σημεία, αλλά και αρκετά κενά, που όμως για να είμαστε ειλικρινείς δεν μας ενόχλησαν ιδιαίτερα. Αυτό, όμως, που δεν μας άρεσε είναι ότι η υπόθεση δεν έχει την κλιμάκωση που θα περιμέναμε από ένα JRPG (πόσο μάλλον από ένα Final Fantasy) και οι προσπάθειες που έγιναν για τη δημιουργία φορτισμένων συναισθηματικά σκηνών απoτυγχάνουν. Στην περίπτωση που συνδέετε τα JRPG που παίζετε με τις συγκινήσεις που σας προσφέρουν (ας το ονομάσουμε... "Aerith Effect"), από το XIII-2 δεν θα σας μείνουν πολλά πράγματα.\nΣε αυτό τον τομέα το XIII-2 είναι υποδεέστερο και από τον προκάτοχο του, εξαιτίας των επίπεδων και υπερβολικά δειλά αναπτυγμένων πρωταγωνιστών. Το Final Fantasy XIII κατακρίθηκε –δικαιολογημένα- για τους χαρακτήρες του, μερικοί από τους οποίους, εξαιτίας κυρίως των κακογραμμένων διαλόγων, καταντούσαν γραφικοί και τελικά ενοχλητικοί. Ωστόσο, όλοι είχαν κάποια βασικά χαρακτηριστικά που τους χάριζαν ταυτότητα, ανεξάρτητα από το πόσο συμπαθείς ή όχι ήταν.\nΟι Noel και Serah, που αποτελούν τους πρωταγωνιστές του Final Fantasy XIII-2, πέρασαν ακριβώς στο αντίθετο άκρο, καθώς δεν έχουν καμία "παραξενιά" και κανένα χαρακτηριστικό που θα μπορούσε να τους καταστήσει αξιομνημόνευτους. Ο Noel έχει συμπαθητικό -αν και όχι ακριβώς ρηξικέλευθο- backstory, αλλά ως εκεί. Η Serah, από την άλλη πλευρά, είναι τόσο δειλά αναπτυγμένη, που αντί να αντιδράσει στα γεγονότα και να βγάλει προς τα έξω την προσωπικότητα της, ρωτάει τους... παίκτες πώς θα απαντήσει μέσω των Live Triggers.\nΑυτό το "παιχνίδι" περιλαμβάνει ερωτήσεις που διαθέτουν τέσσερις πιθανές επιλογές. Όμως, δεν επηρεάζουν καθόλου την υπόθεση και, πέρα από το ότι ζημιώνουν την ανάπτυξη του χαρακτήρα της Serah, είναι αρκετά άτσαλα υλοποιημένες αφού συχνά, αν δε δώσουμε την απάντηση που θέλει το παιχνίδι, οδηγούμαστε σε ανούσια cut scenes και ανούσιες μάχες που επηρεάζουν αρνητικά το "immersion".\nΑπό την πλευρά των "κακών" η κατάσταση είναι καλύτερη σε σχέση με το Final Fantasy XIII και τον ουσιαστικά ανύπαρκτο Barthandelus, αλλά αυτό δεν είναι αρκετό. Μάλλον η Square-Enix δεν είχε αποφασίσει αν θέλει να καταστήσει τον τελευταίο αντίπαλο συμπαθητικό προς τους παίκτες ή έναν θανάσιμο εχθρό. Δεν αποτελεί έκπληξη ότι δεν συμβαίνει τίποτα από τα δύο. Εκτός των παραπάνω, οι διάλογοι είναι αισθητά βελτιωμένοι, αλλά δεν έχουν αποβάλει εντελώς την "αφέλεια" του πρώτου παιχνιδιού.\nΣε γενικές γραμμές, η ιστορία είναι συμπαθητική για όσο διαρκεί, αλλά δεν υπάρχει τίποτα το ιδιαίτερα καλοφτιαγμένο και αξιομνημόνευτο. Τέλος, οφείλουμε να αναφέρουμε ένα πολύ σημαντικό παράπονο: Η ιστορία δεν... τελειώνει, αλλά το "τέλος" του παιχνιδιού ουσιαστικά στρώνει το δρόμο για ένα DLC ή ένα sequel που θα ολοκληρώνει την ιστορία.\nMεγαλύτερη ελευθερία, αλλά όχι κάτι φιλόδοξο – O σχεδιασμός\nΤο Final Fantasy XIII κατακρίθηκε -δικαιολογημένα- για τη γραμμικότητα του. Το XIII-2 κάνει μεν βήματα μπροστά σε αυτό τον τομέα, αλλά συνεχίζουμε να μην είμαστε απόλυτα ικανοποιημένοι. Δυστυχώς, φαίνεται πως η Square δεν ήθελε να αφιερώσει χρόνο και χρήμα στη δημιουργία ενός world map. Η ιδέα του ταξιδιού στο χρόνο ήταν πολύ... "βολική" και βοήθησε τους δημιουργούς να πετύχουν αυτό ακριβώς που ήθελαν, δηλαδή τη μη γραμμική εξέλιξη του παιχνιδιού, κρατώντας παράλληλα το κόστος σε σχετικά χαμηλά επίπεδα. Επίσης, όπως έκανε το προηγούμενο παιχνίδι, ούτε το XIII-2 διατηρεί τη σχεδιαστική φιλοσοφία των παραδοσιακών JRPGs, με τις τρεις εντελώς διακριτές κατηγορίες τοποθεσιών, τις πόλεις, τα dungeons και το χάρτη του κόσμου που συνδέει τις περιοχές μεταξύ τους.\nΟυσιαστικά, το FXIII-2 έχει μόνο dungeons, τα οποία άλλες φορές περιέχουν NPCs που μας μιλούν και μας δίνουν side quests, άλλες φορές τέρατα και άλλες φορές συνδυάζουν και τα δύο. Οι περιοχές είναι σχετικά λίγες, εντελώς ασύνδετες και μπορούμε να μεταβούμε από τη μία στην άλλη χάρη στις πύλες που μας ταξιδεύουν στο χρόνο. Μάλιστα, η ιδέα του ταξιδιού στο χρόνο είναι μία άριστη δικαιολογία για την επανάληψη ακριβώς των ίδιων dungeons με διαφορετικούς εχθρούς και διαφορετικά textures στο περιβάλλον.\nΈνα dungeon με τέρατα μπορούμε να το δούμε και ως πόλη σε μία διαφορετική χρονική περίοδο και δυστυχώς ούτε αυτή τη φορά θα υπάρχουν "πραγματικά" καταστήματα σαν τοποθεσίες. Αντιθέτως, ένας NPC, η Chocolina, είναι ο περιοδεύων έμπορος που βρίσκουμε σε όλες τις περιοχές. Αυτή η επιλογή σίγουρα αποτελεί μία βελτίωση σε σχέση με τα απρόσωπα save points/shops του προηγούμενου παιχνιδιού, αλλά και πάλι δεν είναι παρά μία εύκολη και "φθηνή" σχεδιαστικά λύση, που δεν περιμέναμε από τη Square.\nΣε ό,τι αφορά το σύστημα αποθήκευσης της προόδου μας, εχουμε τη δυνατότητα να κάνουμε save όπου θέλουμε και να μεταφερθούμε μέσω ενός menu. Σαν... παρενέργεια ποτέ δεν μας δίνεται η αίσθηση της ύπαρξης ενός ενιαίου κόσμου. Όμως, όταν επιστρέφουμε σε μία περιοχή, ξεκινάμε ακριβώς από το ίδιο σημείο που την αφήσαμε, χωρίς να χρειαστεί να ξαναρχίσουμε το dungeon από την αρχή. Αυτό το χαρακτηριστικό επιτρέπει την ελεύθερη και εύκολη μετάβαση σε όποια περιοχή επιθυμούμε, καθιστώντας έτσι την εμπειρία πολύ πιο ομαλή και ευχάριστη.\nΩστόσο, δεν είναι όλα ευχάριστα. Η επανάληψη ορισμένων dungeons μπορεί να κουράσει, ενώ επιπλέον σε ένα σημείο αναγκαζόμαστε να κάνουμε backtracking. Αυτή τη φορά υπάρχουν διάσπαρτα πολλά sidequests και εντελώς προαιρετικές περιοχές, οι οποίες όμως χάνουν μεγάλο μέρος της γοητείας τους διότι αποτελούν απλά τα ίδια dungeons χωρίς αλλαγές, σε διαφορετικές χρονικές περιόδους. Επιπλέον, τα sidequests που δοκιμάσαμε δεν είχαν κανένα ενδιαφέρον. Αξίζει να αναφέρουμε ότι αυτή τη φορά δεν υπάρχουν spikes (απότομες αυξήσεις δυσκολίας) με εξαίρεση το τελευταίο boss.\nΤο main story του παιχνιδιού είναι πολύ μικρό, καθώς καταφέραμε να φτάσουμε στον τελευταίο εχθροί μέσα σε 22 ώρες, ανεξάρτητα από το γεγονός ότι δεν είχαμε αρκετή δύναμη για να τον νικήσουμε. Τελικά, ολοκληρώσαμε το παιχνίδι στις 28 ώρες, συλλέγοντας όμως μόνο 43 από τα 160 (!) fragments, τα οποία αποκτάμε με την ολοκλήρωση των sidequests. Και για να συλλέξουμε αυτά τα αντικείμενα, όποτε θέλουμε μπορούμε να γυρίσουμε το χρόνο πίσω και να ξαναπαίξουμε οποιαδήποτε περιοχή, σαν να την επισκεπτόμαστε για πρώτη φορά, κρατώντας όμως τους χαρακτήρες μας. Και εκτός αυτού, μετά το τέλος του παιχνιδιού μπορούμε να αντιμετωπίσουμε ξανά bosses που αρχικά ήταν ανίκητα και να ξεκλειδώσουμε κάποιο από τα εναλλακτικά endings.\nΈνα από τα αρνητικά στοιχεία του XIII ήταν ο πολύ κακός σχεδιασμός των dungeons. Ουσιαστικά, σχεδόν όλες οι περιοχές ήταν μία ευθεία, χωρίς περιθώρια για εξερεύνηση. Το XIII-2 σημειώνει πρόοδο εδώ, καθώς τα dungeons του είναι πιο πολύπλοκα, αλλά μπροστά στην εξέλιξη που υπάρχει σε αυτό τον τομέα σε άλλα JRPGs (πρώτο στο μυαλό έρχεται το Tales of Vesperia), τα dungeons του XIII-2 είναι μέτρια και παρωχημένα. Δεν έχει γίνει καμία προσπάθεια για τη δημιουργία πειστικών σκηνικών που να ταιριάζουν στο σχεδιασμό των dungeons ούτως ώστε να καταστήσουν τον κόσμο πειστικότερο.\nΈτσι, θα βρούμε τεχνητά εμπόδια που συνοδεύονται από αόρατους τοίχους που δεν μπορούν να προσπελαστούν, αλλά και λόφους και σκηνικά που φαίνονται απροσπέλαστα με ένα... κυκλάκι μπροστά τους (όπως στο XIII) που υποδεικνύει ότι μπορούμε να πηδήξουμε και να συνεχίσουμε. Εν έτει 2012, θεωρούμε τη συγκεκριμένη επιλογή τουλάχιστον ατυχή.\nΟ σχεδιασμός των dungeon δεν έχει αρκετή προσωπικότητα και ουσιαστικά είμαστε αναγκασμένοι να κοιτάμε συνεχώς το mini-map. Αν δεν προβαίνουμε σε αυτή την ενέργεια, είναι πολύ εύκολο να καταλήξουμε να εκτελούμε κύκλους στο ίδιο σημείο λόγω της μεγάλης ομοιότητας που υπάρχει στα σκηνικά. Επίσης, τα dungeons είναι σχετικά λίγα και η αίσθηση εξερεύνησης δεν είναι η καλύτερη δυνατή. Δεν υπάρχουν αρκετές μυστικές περιοχές, αλλά οι περισσότεροι θησαυροί είναι κρυμμένοι σε κοινή θέα, μόνο που είναι σχεδόν αόρατοι. Έτσι, πρέπει να είμαστε πολύ προσεκτικοί.\nΟυσιαστικά, απλά γυρνάμε ξανά και ξανά στα ίδια dungeons, έστω και σε άλλες εποχές, για να εντοπίσουμε τα σεντούκια ή περιοχές που είναι απροσπέλαστες, αλλά ίσως κρύβουν θησαυρούς που μπορούμε να πάρουμε αν πετάξουμε (κυριολεκτικά) το moogle που μας βοηθάει για να το πιάσει.\nΗ εξερεύνηση στο Final Fantasy XIII-2 κάποιες φορές μας έκανε να αισθανθούμε ευχάριστα με τις ανακαλύψεις μας και άλλες φορές μας έκανε να νιώθουμε ότι χάνουμε την ώρα μας. Και αυτό διότι άλλο πράγμα είναι η εξερεύνηση που μας επιτρέπει να αποκτήσουμε πρόσβαση σε νέες περιοχές για περισσότερα μυστικά και άλλο αυτό που συμβαίνει στο XIII-2. Και παρόλο που μπορούμε να χρησιμοποιήσουμε και Chocobo, τα οποία μας επιτρέπουν να αποκτήσουμε πρόσβαση σε λίγες νέες περιοχές –που δεν έχουν μέγεθος μεγαλύτερο από ένα δωμάτιο- και παράλληλα μας προστατεύουν από τους εχθρούς, η προσθήκη τους φαίνεται κάπως βεβιασμένη καθώς τα περισσότερα dungeons δεν είναι τίποτα παραπάνω από απλούς διαδρόμους.\nΑλλαγή έχει γίνει και στον τρόπο εμφάνισης των εχθρών. Τα τέρατα δεν πια είναι ορατά στα επίπεδα, όπως είδαμε να συμβαίνει στο ΧΙΙΙ, αλλά επιστρέφουν οι τυχαίες μάχες, ευτυχώς με διαφορετικό τρόπο από ό,τι είχαμε συνηθίσει στο παρελθόν. Τώρα, τα τέρατα εμφανίζονται τυχαία κοντά μας και προσπαθούν να μας επιτεθούν. Αν τα χτυπήσουμε πρώτοι, αρχίζουμε τη μάχη με κάποια bonus, ενώ αν τρέξουμε μπορούμε να ξεφύγουμε.\nΗ αλλαγή αυτή στην επιλογή έναρξης της μάχης, μας άφησε ανάμεικτες εντυπώσεις. Και αυτό διότι, πλέον, η σύγκρουση με έναν αντίπαλο δεν είναι 100% επιλογή του παίκτη και συνεπώς το παιχνίδι είναι αυτό που ορίζει το "pacing". Μάλιστα, υπάρχουν περιοχές όπου δεν μπορούμε να αποφύγουμε τους αντιπάλους –ή είναι εξαιρετικά δύσκολο- γεγονός που γίνεται ενοχλητικό όταν συνδυάζεται με έντονο respawn. Αξίζει να αναφέρουμε ότι το XIII-2 περιέχει δύο "ανοικτές" περιοχές στο ύφος της Gran Pulse του ΧΙΙΙ, που όμως κατά τη γνώμη μας είναι σχεδιαστικά κατώτερες της προαναφερθείσας. Ο λόγος εντοπίζεται στην η αλλαγή του τρόπου εμφάνισης των τεράτων, αφού τώρα περιπλανόμαστε σε άδειες εκτάσεις, τη στιγμή που στο XIII περιπλανιόμασταν σε μία μεγάλη, αλλά ζωντανή, έκταση ανάμεσα σε διάφορους απειλητικούς εχθρούς.\nΚαλύτερο, αλλά χωρίς αρκετή φρεσκάδα - Tο σύστημα μάχης\nΤο σύστημα μάχης του FXIII-2, αναμενόμενα, στηρίζεται επάνω στον προκάτοχό του. Μιας και το ΧΙΙΙ-2 απευθύνεται κυρίως σε αυτούς που έχουν τελειώσει το ΧΙΙΙ, θα επικεντρωθούμε μόνο στις διαφορές που εντοπίσαμε και θα παραπέμψουμε όσους προσπέρασαν το πρώτο παιχνίδι στο αντίστοιχο κομμάτι του review του FF XIII. Το σύστημα μάχης εδώ είναι περισσότερο ισορροπημένο, αλλά δεν έχει αρκετή φρεσκάδα ώστε να τραβήξει το ενδιαφέρον σε κάποιον που έχει ήδη ξοδέψει περίπου 60 ώρες στο ΧΙΙΙ.\nΑρχικά, το χρησιμότατο -στο FFXIII- Haste δεν υπάρχει με την ίδια μορφή. Αν επιτεθούμε πρώτοι στους εχθρούς, αποκτούμε Haste για λίγα μόνο δευτερόλεπτα και από εκεί και πέρα το συναντάμε μόνο σε κάποια potions. Διάφορα όπλα ή accessories μας επιτρέπουν να αυξήσουμε την ταχύτητά μας, αλλά το αποτέλεσμα είναι σαφώς υποδεέστερο. Ακόμα μία αλλαγή είναι αυτή των Wounds, τα οποία μας εμποδίζουν να γιατρέψουμε τους χαρακτήρες μας πλήρως, εκτός και αν χρησιμοποιήσουμε συγκεκριμένα potions. Πάντως, σε γενικές γραμμές, τα potions παραμένουν σχεδόν άχρηστα, ενώ τα summons έχουν αφαιρεθεί εντελώς.\nΑυτή τη φορά υπάρχει ένα "ultimate skill" σε κάθε κλάση, το οποίο μπορούμε να χρησιμοποιήσουμε μόνο μία φορά στη μάχη. Tο leveling έχει υποβαθμιστεί, καθώς τώρα δεν γνωρίζουμε εκ των προτέρων -και ούτε επιλέγουμε- ακριβώς ποια αναβάθμιση θα λάβει ο χαρακτήρας μας. Απλά, υπάρχει μία λίστα που αναφέρει σε ποιο level ξεκλειδώνεται ποια ικανότητα. Επίσης, κάθε λίγα levels μας δίνεται η δυνατότητα να "ανοίξουμε" το Crystarium και να αποκτήσουμε νέες κλάσεις ή άλλα αρκετά σημαντικά bonuses.\nΕυτυχώς, στο νέο Final Fantasy δεν υπάρχει level cap που να σχετίζεται με την πορεία μας στην ιστορία αλλά, σε γενικές γραμμές, η αίσθηση της αύξησης της δύναμης των δύο χαρακτήρων μας δεν είναι η καλύτερη δυνατή, κυρίως επειδή το παιχνίδι είναι εύκολο και σίγουρα αρκετά ευκολότερο σε σχέση με το ΧΙΙΙ. Μπορούμε να ενισχύσουμε τους χαρακτήρες μας χρησιμοποιώντας καλύτερα όπλα και assessories, ενώ για άλλη μία φορά δεν μπορούμε να αλλάξουμε πανοπλίες. Αλλά η βασικότερη προσθήκη του XIII-2 σε αυτό τον τομέα είναι τα τέρατα που μπορούμε να αιχμαλωτίσουμε, αφού τα νικήσουμε, και να χρησιμοποιήσουμε ως βοηθούς.\nΚαθένα από αυτά τα τέρατα διαθέτει μία κλάση και μπορούμε να χρησιμοποιούμε κάθε φορά τρία στα διάφορα Paradigms, ενώ διαθέτουν εντελώς ξεχωριστό Crystarium με διαφορετικές ικανότητες και διαφορετικό level cap. Τα πλάσματα αυτά, αν και δεν κερδίζουν πόντους εμπειρίας με τις μάχες όπως οι ήρωες, αναβαθμίζονται με χρήση αντικειμένων και, επιπροσθέτως, μπορούμε να βάλουμε ένα τέρας να απορροφήσει ένα δεύτερο, αποκτώντας έτσι τις περισσότερες ικανότητές του. Όπως προαναφέραμε, το FFXIII-2 είναι εύκολο, οπότε, ένα αναβαθμισμένο τέρας που βρίσκουμε στην αρχή του παιχνιδιού, μπορεί να μας πάει πολύ μακριά. Η αναβάθμιση των τεράτων έχει πολύ μεγάλη επίδραση στη δυναμική της ομάδας και, χωρίς αμφιβολία, αυτό αποτελεί το καλύτερο νέο χαρακτηριστικό του παιχνιδιού. Εν κατακλείδι, το σύστημα μάχης του XIII-2 είναι σαφώς βελτιωμένο.\nΤο Final Fantasy XIII-2 διαθέτει βελτιωμένο gameplay σε σχέση με τον προκάτοχό του και γενικότερα πιστεύουμε ότι είναι ένα καλύτερο παιχνίδι. Έτσι, προτείνουμε το XIII-2 στους φίλους του πρώτου παιχνιδιού, μιας και πρόκειται για μία καλή προσπάθεια που θα ικανοποιήσει μεν τους φίλους των JRPGs, αλλά δεν θα τους μαγέψει, δεδομένου ότι τόσο η ιστορία όσο και οι χαρακτήρες, δεν μπορούν να προσφέρουν κάτι αξιομνημόνευτο και συγκρίσιμο με τους καλύτερους εκπροσώπους της κατηγορίας. Στα αρνητικά θα πρέπει να σημειώσουμε τη σχετικά μικρή διάρκεια της κύριας ιστορίας και, φυσικά, το ανύπαρκτο τέλος. Το σύστημα μάχης είναι καλό, αλλά το design των dungeons -αν και βελτιωμένο από το XIII- είναι παρωχημένο. Εξερεύνηση αυτή τη φορά υπάρχει, αλλά και αυτή δε μπορεί να συγκριθεί με όσα προσφέρουν τα ανταγωνιστικά προϊόντα. Τελικά, το XIII-2 είναι ένα παιχνίδι που όποιος το αγοράσει θα περάσει καλά, αλλά δεν είναι το παιχνίδι που είτε θα επαναπροσδιορίσει την κατηγορία, είτε μπορεί να συγκαταλεχθεί στα καλύτερα δείγματα του είδους.\nΕκπληκτική ποιότητα παραγωγής αν και όχι στο επίπεδο του XIII\nΗ άμεση και ελεύθερη μετάβαση από το ένα dungeon στο άλλο ευνοεί το ρυθμό\nΗ προσθήκη τεράτων σαν μέλη της ομάδας μας\nΒελτιωμένο και πιο σωστά ισορροπημένο σύστημα μάχης...\n...το οποίο όμως δεν έχει αρκετή "φρεσκάδα"\nΣυγκριτικά μικρό main story, που μάλιστα δεν ολοκληρώνεται\nΟ σχεδιασμός των dungeons, αν και βελτιωμένος, είναι μέτριος σε σχέση με το ανταγωνισμό\nΈντονη επανάληψη των dungeons\nΟι χαρακτήρες είναι υπερβολικά τυπικοί, ουδέτεροι και "δειλά" ανεπτυγμένοι\nΘα διαβάσω το Review αργότερα πάντως να πώ και εγώ ότι έχει αρκετό Lag το παιχνίδι σε πολλά σημεία .... Περίπου πριν από 3 χρόνια\thttp://maps.google.com/maps?z=15&q=,\nΜετά την αισχρή μου απογοήτευση από το FFXIII, αυτό υποχρεωτικά μπαίνει σε δεύτερη μοίρα. Με την πρώτη πτώση τιμής, θα αγοραστεί. Όχι όμως τώρα.\nοψόμεθα εις Final Fantasy XIII-2\nπολυ καλο review!!!Πραγματι το συγκεκριμενο παιχνιδι δεν εχει κατι το εξαιρετικο οπως προηγουμενο οσον αφορα την ιστορια αλλα το gameplay ειναι πιο βελτιωμενο και γενικα αυτο το παιχνιδι παρουσιαζει μεγαλυτερη ποικιλια σε σχεση με τον προκατοχο του.Σαν φαν βεβαια της σειρας θα πω οτι μου αρεσε πολυ!!!\nστην περιοδο του ps2 τα jrpgs ηταν το αγαπημενο μου ειδος λογω της ιστοριας, των χαρακτηρων και του gameplay. Στην γενια αυτη δεν εχω αγορασει εστω και ενα jrpg στο ps3. (με εξαιρεση το Valkyria chronicles το οποιο δεν ειναι ακριβως rpg). Πραγματικα ειναι θλιβερο στο που εχει ξεπεσει το ειδος και το FF. Σε παλιοτερες εποχες ενα FF ηταν κυριολεκτικα μια γιορτη τωρα αποτελει μια ακομα ψιλο-αδιαφορη κυκλοφορια. Για μενα το τελευταιο πραγματικο FF ηταν το Χ. Με ολη τη δυνατη εννοια της λεξης η Square-Enix εχει χασει το δρομο της.\nΣτα μισά λεφτά θα αγοραστεί η έκδοση για PS3 που είναι καλύτερη γιατί τρέχει με 3,5 καρέ από τα 27 περίπου maximum, παραπάνω.\nΩραίο το review του Νίκου , το πήρα το έχω ξεκινήσει , και αν και είμαι σχετικά αρχή ακόμα, έχω τις ίδιες εντυπώσεις με τον Νίκο. Ωραία η limited edition με σχετικά μικρή διαφορά τιμής απο την απλή έκδοση, αξίζει.\nΟ Νίκος το θέτει σωστά στο review, η κληρονομιά που έχει αφήσει το όνομα του τίτλου είναι πολύ βαριά για τις πλάτες του ΧΙΙΙ-2. Που όμως οκ, αν βγάλουμε λίγο απ'την εικόνα το όνομα, για sequel ενός αμφισβητίσημου τίτλου όπως το ΧΙΙΙΙ καλά τα πάει. Ωραίο το στοιχείο με τα ταξίδια στο χρόνο, ωραίο το γεγονός ότι πρόκειται για το πρώτο ΗD μέλος της σειράς που προσπαθεί να προσφέρει εξερεύνηση, διασκεδαστικό το κυνήγι των τεράτων, οι μάχες και οι παράπλευρες δραστηριότητες αλλά μέχρι εκεί. Αλήθεια, βλέποντας την Academia, γιατί μας λέγανε ότι είναι ανέφικτη η δημιουργία πόλης;\nΤο παιχνίδι το εχώ τερματίσει και το τέλος του το θεωρώ τρομερό και ανατρεπτικό!\nΓια τον noel και serah σύμφωνο δεν ήταν χαρακτήρες που θα θυμασε σε αντίθεσή με τον caius, δεν ξέρω άλλα καθώς διάβαζα το review σου παρατηρούσα ότι ήσουν θυμωμένος και απογοητευμένος, και ακόμα και όταν έγραφες ένα θετικό του παιχνιδιού μου φενονταν σαν αρνητικο'\nΤέλος πάντων έμενα μου άρεσε αρκετά κυρίως το τέλος και το gameplay Και τώρα ζω και αναπνέω για την ήμερα που θα παίξω το ff versus 13!\nΜάλιστα... καλό, αλλα μέχρι εκεί. Δυστηχώς για εμάς τους JRPGάδες, η γενιά αυτή δεν παρέδωσε τα αναμενόμενα για ατυή την κατηγορία, πλην εξαιρέσεων πάντα. Αλλά τί να το κάνω, που από εποχές PS2, η μία JRPGάρα διαδέχονταν την άλλη...\nπεριμένουμε το ni no kuni.οσο για τα χιιι-2 θα πάει για αγορά το καλοκαιράκι με πτώση τιμής.\nΣαν fan της σειράς βρήκα το FF Xiii-2 να έχει διορθώσει ορισμένα λάθη του προκατόχου του αλλά έχει και αυτό τα προβληματά του!Πρώτο και"χειρότερο" το "...To be continued..." Απλά ΑΠΑΡΑΔΕΚΤΟ!!!!!!! Ενα άλλο θέμα είναι η διάρκεια,βρίσκομαι γύρω στις 65 ώρες και μου λείπουν 2 paradox endings+ το secret και 10 fragments!!! Αν το συγκρίνω με τις 200+ ώρες του XII......άσε καλύτερα!!!\nπρεπει καποια στιγμη να ξυπνησουν εκει στη SE.. ποσο καιρο ακομα θα παιζουν με την ανοχη των fans??? νομιζω οτι πρεπει να αποδεχτουμε οτι πλεον απλα οι τυποι δεν μπορουν.. και θα μας το αποδειξουν κιολας και με το versus (αν δεησουν και το βγαλουν...)\nGeneral ακριβώς ότι είπες. Πάλι καλά που πέξαμε και ένα Lost Odyssey και ένα Tales of Vesperia (άντε να έρθουν και τα graces f και xilia) γιατί αλλιώς...\nΤο τελειωσα προχθες τα ξημερωματα, σε γενικες γραμμες με απογοητευσε (το xii στο ps2 το απολαυσα περισσοτερο)! Tα fragments μου εσπασαν τα νευρα (συνεχως εψαχνα οδηγους στο internet για να βρω τα περισσοτερα, μου λειπουν ακομα μερικα)!\nΤωρα οσον αφορα το τελος μα ειναι δυνατον οπως ειπε και ο Symphony X13 να λεει To be continued? Δηλαδη 50 ωρες ειναι σαν να επαιζα τσαμπα!\nΗ σειρά έχει πέσει αρκετά. Τουλάχιστο είναι σε τομείς καλύτερο του ΧΙΙΙ αλλά και πάλι στο ράφι θα μείνουν ως διακοσμητικά. Προέχουν πολύ ανώτερα JRPGs. Αν μου ερχόταν όρεξη για FF, θα προτιμούσα να ξαναέπαιζα ένα απο τα ΙΙΙ μέχρι και το ΧΙΙ πλην ασφαλώς του ΧΙ ή για πρώτη φορά τα Ι και ΙΙ σε DS ή PSP.\nΣυγχαρητήρια στη Square Enix που κατάφερε να καταστρέψει το μεγαλύτερό της fransize. Να δούμε αν θα τα κάνει μπάχαλο και με το Dragon Quest X. (το θεωρώ πολύ πιθανό όχι απαραίτητα γιατί θα είναι κακό το παιχνίδι αλλά επειδη θα το κυκλοφορήσει για το Wii, μια κονσόλα που έχει κάνει τον κύκλο της. Νομίζω ότι η κυκλοφορία του στο Wii U, έστω και καθυστερώντας την κυκλοφορία 1 χρόνο θα ήταν μια πιο συνετή απόφαση εφόσον το παιχνίδι θα είναι online).\nXθες πήρα τη Crystal Edition, το παιχνίδι είναι τέλειο!!!!!\nΑπογοήτευση απο οτι βλέπω,κατ εμέ κανένα ενδιαφέρων πλέον για τον τίτλο ,τουλάχιστον οχι μέχρι να γίνει κάτι διαφορετικό και να ανακτίσουνε λίγο απο την παλιά "μαγεία" και να θυμηθούνε λίγο τι έκανε τόσο ενδιαφέροντα και πορωτικά τα παλιά FF .


Μάνη:"Η τελευταία μεγάλη βεντέτα Καουριάνων -Κουρικιάνων". - ΟΜΟΡΦΗ ΜΑΝΗ\nPosted on Οκτώβριος 29, 2015 Ιούλιος 8, 2016 Author Όμορφη Μάνη\tComment(1)\nΦτάσαμε στον Πύργο Διρού αργά το βράδυ μετά από κοπιαστικό ταξίδι. Γνωρίζαμε μια όμορφη απομονωμένη ταβερνούλα στο δρόμο που οδηγεί στα Σπήλαια και καθήσαμε να ξαποστάσουμε και να πάρουμε ένα κομμάτι ψωμί.Μάθαμε ότι η ταβέρνα ήταν της κυρίας Αθηνάς της Κολοκούρη , έτσι την γνώριζαν όλοι. Εδώ στη Μέσα Μάνη, δεν κρατούν την επιγραφή των καταστημάτων, όπως συμβαίνει στην ΑΘήνα.Δεν λένε π.χ «Το Αρχοντικό» η η «Στάνη»!! Στη Μάνη τα μαγαζιά τα ξεχωρίζουν από το όνομα του ιδιοκτήτη τους. «Της Αθηνάς της Κολοκούρη, του Παναγιώτη του Κριαλάκου, του Μπέη, του Λάουλα κ.α»\nΠαραγγείλαμε το παραδοσιακό σύγκλινο, λίγα χόρτα και μια σαλάτα συνοδευόμενα όλα με μια κούπα κρασί.Απέναντι μας κάθονταν ένας ηλικιωμένος άντρας φορώντας ένα ψάθινο καπέλο δυο φορές μεγαλύτερο από το κεφάλι του. Ξένους όπως μας έβλεπε καταλαβαίναμε ότι κάτι ήθελε να μας πει!\n« Από πόιο χωριό είστε βρε κορώνια΄;» μας ρώτησε μην αντέχοντας άλλο να περιμένει για να λύσει την περιέργεια του!\nΈχοντας ξαναέρθει στην Μάνη , γνωρίζαμε και τους ιδιωματισμούς των φράσεων τους αλλά και την συνήθεια που έχουν οι ντόπιοι να ξέρουν τα πάντα!\n«Επισκέπτες είμαστε μπάρμπα..» του απαντήσαμε ορθά-κοφτά, «όμορφος τόπος η Μάνη«, ολοκληρώσαμε, πριν προλάβει να αθρώσει λέξη από το γεμάτο ούλα στόμα του , που μάχονταν να κρατήσουν ένα δόντι που του είχε απομείνει.\n«Όμορφος είναι μα και άγριος, σκληρός..», μας απάντησε, με ύφος κάπως βλοσυρό και αινιγματικό.\nΑφού τον προσκαλέσαμε πήρε το ποτήρι του, ήρθε στο τραπέζι μας και προσφέροντας του λίγο κρασί και ένα μεζέ τον προτρέψαμε να μας πει τι εννοούσε!\nΟ παππούς ξεκίνησε με καμάρι την ιστορία του και εμείς τον ακούγαμε προσεκτικά:\n«Ο τόπος αυτός εκτός από την περηφάνια και την ανεξαρτησία του έχει κουρασθεί από τις άπειρες μάχες μεταξύ των οικογενειών.Ενωμένος ήταν μόνο όταν είχε να αντιμετωπίσει τους ξετσίπωτους και άθρησκους τούρκους (..) λες ο διάβολος τους έβαζε να σκοτώνονται ολημερίς και ολονυκτίς για ένα κομμάτι γης και για εγωϊσμό!!Κρατήσανε την Μάνη μακριά από την εξέλιξη και ο τόπος μας παραμένει ακόμα και σήμερα χωρίς ανάπτυξη.»\nΉταν ειλικρινής, το ύφος του είχε ένα παράπονο που μόνο σε ξένους μπορούσε να το βγάλει.Παρά του ότι το ανάστημα του ήταν μεγάλο και το πρόσωπο του καθαρό, αν και είχε τα χρονάκια του, εντούτοις έβγαζε μια εικόνα φιλήσυχου ανθρώπου διαφορετικού από αυτούς τους Μανιάτες που διαβάζουμε στην ιστορία.Τους πολεμοχαρείς, τους εγωϊστές τους βάνδαλους!\nΉπιε μια κούπα κρασί, τσίμπησε λίγο σύγκλινο μασώντας το με δυσκολία και συνέχισε:\n«Η Μάνη , κορώνια μου, ταλαιπωρήθηκε από τις ατέλειωτες βεντέτες που όμοιες τους δεν υπάρχουν σε ολόκληρο τον κόσμο.\nΤην περηφάνια και το αήττητο του τόπου δεν τους αρκούσε να το δείχνουν στον εχθρό, το επέβαλαν και μεταξύ τους. Εδώ στη Μάνη επικρατούσε το δίκιο του ισχυρού!!\nΡωτήστε τους Κοιτιάτες (σημ: Από την Κοίτα) να ζας σε πουν για τους Νικλιάνους!(..)\nΌποια οικογένεια έβαζε τα στήθη της και δεν έσκυβε μπροστά τους άνοιγε αμέσως πόλεμο μαζί τους! Τα τουφέκια άναβαν και αθώοι άνθρωποι εσκοτώνονταν! Θα έπρεπε ή να σκοτωθούν ή να γίνουν αχαμνόμεροι (σημ: ανεκτικοί, υπόδουλοι)!!\nΟ γέροντας φύσηξε με δύναμη, και συνέχισε:\nΔείτε Ο Μητροπολίτης Μάνης τραγουδά "Η Πατρίς μου είναι η Μάνη"\n«Η μεγαλύτερη βεντέτα, η πιο αιματηρή μα και η τελευταία ήταν αυτή των Καουριάνων και των Κουρικιάνων που συνέβη στην Κοίτα στα τέλη του 19ου αιώνα.\nΟ αγώνας της αντεκδίκησης ανάμεσα στις φαμίλιες , άδειασε όλο το χωριό από όλους τους κατοίκους και έμεναν μόνο εκείνοι που μάχονταν.Όλα τα γύρω χωριουδάκια αντηχούσανε απ΄τους γνωστούς ήχους των κανονιών , τους εκσφενδονιζόμενους βράχους και το θρυμμάτισμα των μαρμάρινων στέγων. Κανείς πέρα από τον δάσκαλο ( είχε σεβασμό και από τα δύο μέρη) δεν μπορούσε να περάσει τον δρόμο, δίχως να φωνάξει: «Μην πυροβολείτε.Είμαι ουδέτερος»!!Όλη η Μάνη μα και η χώρα ήταν στο πόδι.Οι κάτοικοι σε όλα τα χωριά είχαν μαζέψει σε αποθήκες τρόφιμα και τις πιθάρες νερό από τις στέρνες τους για να μην μετακινούνται και φάνε καμιά αδέσποτη σφαίρα.Τα μαγαζιά στη Μέσα μάνη είχαν κλείσει. Όλοι ζούσαν με το φόβο.\nΌσοι μου τα έχουν διηγηθεί το έκαναν με σπαραγμό καρδιάς», συμπλήρωσε με μελαγχολικό ύφος πίκρας και αγανάκτησης για αυτά που έχουν συμβεί στον τόπο.\n«Μα αδερφός τον αδερφό ρε κορώνια;» αναρωτήθηκε και ένα δάκρυ έτρεξε από τα μεγάλα μάτια του!\nΔικαιολογημένο το συναίσθημα αλλά εμείς θέλαμε να μάθουμε τη συνέχεια την οποία δεν άργησε να μας πει:\n«Ενημερώθηκε ο πατριώτης μας πρωθυπουργός Κουμουνδούρος. Για να σταματήσει το κακό , έστειλε δύναμη χωροφυλακής προκειμένου να σταματήσει τους Καουριάνους που θεωρούνταν υπαίτιοι του κακού διότι επιτέθηκαν πρώτοι.\nΗ χωροφυλακή νικήθηκε με βαριές απώλειες και μιλούσε με σεβασμό «για αυτούς τους ανθρώπους του σιδήρου και του αίματος». Τελικά οι Καουριάνοι νικήθηκαν από μια πολιορκητική δύναμη από τετρακόσιους τακτικούς στρατιώτες και πυροβολικό κι αναγκάσθηκαν να παραδοθούν».\nΓυρνά ο γέροντας και μας κοιτά με ύφος κάπως επιθετικό:\n«Μη φανταστείτε ότι τους βασάνισαν; Τους φέρθηκαν ευγενικά , απλά απαίτησαν να σταματήσει εδώ το κακό»!!!\n«και τι έγινε, σταμάτησε το κακό;», τον ρωτήσαμε με αγωνία σαν κάτι μαθητούδια που ρωτούν την δασκάλα τους να τους πει πότε είναι η επόμενη αργία.\n«Ναι , σταμάτησε», μας είπε και συνέχισε «οι αιώνες αναρχίας μετά από εκείνα τα σκοτεινά χρόνια της Μάνης έλαβε τέλος. Κάποια μικρά περιστατικά δεν έχουν καμία σημασία.Σταμάτησαν και οι διακρίσεις με τους αχαμνόμερους και όλοι ζούσαν ειρηνικά και μάλιστα μαζεύονταν στις ρούγες τα βράδια και λέγαν ιστορίες γελώντας και διασκεδάζοντας.»\nΗ νύχτα είχε απλωθεί σε όλο το μεσσηνιακό κόλπο. Κάπου-κάπου φαίνονταν αυτοκίνητο στο δρόμο έξω από την ταβέρνα της κυρά Αθηνάς. Ο μπάρμπας συγκινημένος μας χαιρέτησε και μας έδωσε ραντεβού μιαν άλλη φορά. Τα μάτια του είχαν ζαρώσει από την κούραση όλης της ημέρας. Σηκώθηκε , πήρε το μαγκουράκι του μας έγνεψε φιλικά.\nΚι εμείς σηκωθήκαμε να φύγουμε ευχαριστώντας την κυρά Αθηνά για την περιποίηση.\nΣτο δρόμο προς τον Γερολιμένα περάσαμε από την Κοίτα και μας ήρθαν στο νου όλα όσα μας είχε πει ο γέροντας για την διαμάχη Καουριάνων και Κουρικάνων.Κοιτάζοντας τους ψηλούς σκοτεινούς πύργους θεωρούσαμε σίγουρο ότι κάποιος Κουρικάνος θα ξεπροβάλλει για να μας αναγνωρίσει και αλίμονο εάν είμασταν… Καουριάνοι!!!!\nΣας ευχαριστούμε!!Το άρθρο αυτό διαβάστηκε από: 5.075\nOne Reply to “Μάνη:»Η τελευταία μεγάλη βεντέτα Καουριάνων -Κουρικιάνων».”\nΟκτώβριος 30, 2015 στις 08:29\nΠραγματικά παραστατική περιγραφή των όσων συνέβησαν από έναν γέροντα!!Το άρθρο μας πήγε έτη πίσω!!!


Τρίτη, 25-Σεπ-2018 12:56\nΠροσπάθεια προσέγγισης των 700 μονάδων επιχειρεί αυτή την ώρα το χρηματιστήριο Αθηνών, το οποίο αν και βρίσκει στα επίπεδα αυτά το "ταβάνι" των short, δεν ανακόπτει τη θετική του διάθεση για βελτίωση της τεχνικής του εικόνας.\nΕιδικότερα, ο Γενικός Δείκτης καταγράφει κέρδη 1,13% στις 697,74 μονάδες, ενώ ο τζίρος είναι στα 10,5 εκατ. ευρώ και ο όγκος στα 5,4 εκατ. τεμάχια. Άνοδο 1,22% καταγράφει και ο FTSE 25, στις 1.831,27 μονάδες, ενώ ο τραπεζικός δείκτης σημειώνει άνοδο 2,99% στις 582,21 μονάδες.\nΜέχρι τις 699,72 μονάδες έχει φτάσει μέχρι στιγμής ο γενικός δείκτης, ο οποίος προσπαθεί, με τη βοήθεια των τραπεζών και όχι μόνο να διαπεράσει την αντίσταση των 699-700 μονάδων, και να διαπεράσει το ψυχολογικό όριο που έχασε στις 11 Σεπτεμβρίου. Το τρίτο δεκαήμερο του μήνα δείχνει να προσπαθεί να "περισώσει" ότι χάθηκε στο πρώτο δεκαπενθήμερο, με τα απαραίτητα διαλείμματα φυσικά, όπως η χθεσινή συνεδρίαση.\nΑπό τις αρχές του μήνα ο γενικός δείκτης χάνει σχεδόν 5,5%, με την αγορά να πρέπει να φτάσει στα επίπεδα των 730 μονάδων για να αναιρέσει το κακό ξεκίνημα του Σεπτεμβρίου. Βέβαια, οι τραπεζικές απώλειες είναι ακόμη πάνω από το 22,5%, με τον κλάδο να έχει βρεθεί στο επίκεντρο των πωλητών, εξαιτίας των ανησυχιών της αγοράς για τις προοπτικές του κλάδου.\nΤις ίδιες ανησυχίες θα συζητήσουν και τα στελέχη των τραπεζών που λαμβάνουν μέρος στο roadshow της Bank of America Merrill Lynch, σήμερα και αύριο, 25 και 26 Σεπτεμβρίου, στο Λονδίνο. Εκεί θα προσπαθήσουν εκ νέου να πείσουν τους θεσμικούς επενδυτές για τις προοπτικές αλλά και την ικανότητα επίτευξης των φιλόδοξων, όπως χαρακτηρίστηκαν από τα ξένα funds, στόχων για την μείωση των μη εξυπηρετούμενων δανείων και ανοιγμάτων.\nΤεχνικά τώρα, σύμφωνα με τη Eurobyte, σε μεσοπρόθεσμο ορίζοντα έχουμε θετικότατα σημάδια, ειδικά σε σχέση με τις αποκλείσεις του rsi στους πυθμένες στους βασικότερους δείκτες και σε μετοχές, ενώ σε κάθε άλλη περίπτωση θα μπορούσε κανείς να πει ότι μπορεί η μεγάλη αντίδραση που αναμένεται να ξεκινήσει από εδώ.\nΌμως, παρόλο που ο FTSE δείχνει να έχει φτάσει σε σημεία πυθμένα κυματικά σημαντικά, ο τραπεζικός δείχνει να έχει καθοδικό υπόλοιπο μέχρι τις 522 περίπου μονάδες, δηλ 11% κάτω από εδώ και με αυτό συμφωνεί και η ΕΤΕ και όλες οι άλλες τράπεζες οι οποίες έχουν χαμηλότερα σημεία να δουν. Είμαστε λοιπόν υποχρεωμένοι να σεβαστούμε τα κυματικά υπόλοιπα των τραπεζών και να θεωρήσουμε ότι ΠΡΙΝ ΤΗΝ ΜΕΓΑΜΗ ΑΝΤΙΔΡΑΣΗ θα κινηθούμε σε επίπεδα ΓΔ 600-666 και ΔΤΡ 522 ή ακόμα και 500 μονάδες.\nΣτο ταμπλό τώρα, η Εθνική, η Τιτάν και η Alpha Bank σημειώνουν κέρδη που ξεπερνούν το 3%, ενώ άνω του +2% κινούνται οι Πειραιώς, ΑΔΜΗΕ, Jumbo, ΟΛΠ και ΔΕΗ. Άνω του 1% είναι τα κέρδη σε Μυτιληναίο, ΟΠΑΠ, Aegean, Eurobank, Σαράντης, ΕΥΔΑΠ, Τέρνα Ενεργειακή και Βιοχαλκο.\nΉπια ανοδικά κινούνται οι ΕΧΑΕ, Ελληνικά Πετρέλαια, Φουρλής, ΕΕΕ, Λάμδα, Grivalia και ΟΤΕ, ενώ ήπια πτωτικά κινείται η ΓΕΚ Τέρνα, με τη Motor Oil να πιέζεται καταγράφοντας απώλειες 1,93%.


Γύρος εργοστασίων - Shanghai Rego Import & Export Co. Ltd\nShanghai Rego Import & Export Co. Ltd Γύρος εργοστασίων\nΣυγκόλληση για τον πυρήνα θερμαντικών σωμάτων.\nΠτερύγιο που κάνει για το θερμαντικό σώμα.\nΕργαστήριο για το θερμαντικό σώμα.\nΗμιτελείς ανεμιστήρες που περιμένουν τη χρήση.\nΑπόδοση, υλικό παραγωγής χρησιμοποίηση, κ.λπ.\nΕργαστήριο για τους ανεμιστήρες και τους καθρέφτες.\nΦόρμα για τα προϊόντα.\nΚιβώτια συσκευασίας που περιμένουν τη χρήση.\nΦόρτωση εμπορευματοκιβωτίων για τις διαταγές.\nΤα προϊόντα μας απολαμβάνουν μια μεγάλη δημοτικότητα παγκόσμιο aftermarket για την αντικατάσταση αποθεμάτων και τη βελτίωση απόδοσης, όχι μόνο λόγω της μηχανής, αλλά και επειδή έχουμε εκπαιδεύσει τους εργαζομένους professtion. Δίνουμε υψηλή προσοχή στη εξυπηρέτηση πελατών, και λατρεύουμε κάθε πελάτη.\nΈχουμε διάφορες γραμμές παραγωγής στο εργοστάσιό μας. Οι προηγμένοι εξοπλισμοί παραγωγής και η ισχυρή ικανότητα παραγωγής μας βοηθούν για να παρέχουν τα καλύτερες προϊόντα και την υπηρεσία στους πελάτες μας από σε όλο τον κόσμο.\nΚάθε προϊόντα θα έχουν τη δοκιμή κατά τη διάρκεια κάθε αλυσίδας παραγωγής.\nΕξάλλου τελείωσε τα προϊόντα, θα συσκευαστούν καλά και θα φορτωθούν στο εμπορευματοκιβώτιο στο λιμένα σας.\nOEM/ODM καλωσορίζεται θερμά από σε όλο τον κόσμο.\nΈχουμε την υπηρεσία Ε&Α για να σχεδιάσουμε και να αναπτύξουμε τα προϊόντα που χρειάζεστε. Έχουμε την ικανότητα να αναπτύξουμε πολλά είδη υψηλού - ποιοτικά αγαθά για να προσαρμοστούμε στη ζήτηση στην αγορά κάθε χρόνο.


Super League 1: Ο Παναθηναϊκός... έκανε (Μα)κέντα στον Παναιτωλικό - tomanifesto.gr\nSuper League 1: Ο Παναθηναϊκός… έκανε (Μα)κέντα στον Παναιτωλικό\nΤα λάθη (και τα γούστα) πληρώνονται. και αυτό το κατάλαβε καλά απόψε (28/11) ο Παναιτωλικός στο «Απόστολος Νικολαΐδης». Όπου, αντιμετώπισε τον Παναθηναϊκό, για την 11η αγωνιστική της Super League 1 και αποχώρησε ηττημένος με 2-0.\nΟι φιλοξενούμενοι έκαναν δύο… δώρα στους γηπεδούχους και αυτοί δεν τα… επέστρεψαν. Αρνητικός πρωταγωνιστής, για την ομάδα του, έγινε ο Διαμαντής Χουχούμης και θετικός, για τη δική του, ο Φεντερίκο Μακέντα. Δύο λάθη του πρώτου έδωσαν την ευκαιρία στον δεύτερο να κουνήσει ισάριθμες φωορές τα δίχτυα (53′ πεν, 66′).\nΠΑΝΑΘΗΝΑΪΚΟΣ (Ιβάν Γιοβάνοβιτς): Μπρινιόλι, Κώτσιρας, Βέλεθ Σάρλια, Χουάνκαρ, Ρούμπεν Πέρεθ, Μαουρίσιο (75’ Μπουζούκης), Βιγιαφάνιες, Αϊτόρ (75’ Χατζηγιοβάνης), Μακέντα (82’ Χατζηθεοδωρίδης), Βιτάλ (67’ Παλάσιος).\nΠΑΝΑΙΤΩΛΙΚΟΣ (Γιάννης Αναστασίου): Μελισσάς, Χουχούμης (78’ Λούι), Κορνέλιους, Αντούνες, Αποστολάκης, Φλόρες, Τσιγγάρας, Μόρσι (61’ Μεντόσα), Ντουάρτε (78’ Στ. Μπελεβώνης), Μπαρμπόσα, Καρέλης (58’ Βέργος).\n11Η ΑΓΩΝΙΣΤΙΚΗSUPER LEAGUE 1\nSuper League 1: Χούλιγκαν και Άρης «έκλεισαν το σπίτι» του ΠΑΟΚ\nSuper League 1: Η αλητεία «γονάτισε» τον ΠΑΟΚ και επισκίασε τ’ αγωνιστικά


Λίγο έλειψε να νικήσει μόνος του τους Νετς ο Γιάννης! (vid) - Basketworld.net\nBasketworld.net > News > ΔΙΕΘΝΗ > NBA > Λίγο έλειψε να νικήσει μόνος του τους Νετς ο Γιάννης! (vid)\nΟι Μπακς ηττήθηκαν από τους Νετς στο Μπρούκλιν με 125-123 σε ένα εντυπωσιακό όπου Γιάννης Αντετοκούνμπο ήταν συγκλονιστικός κόντρα στην παρέα των Τζέιμς Χάρντεν και Κέβιν Ντουράντ και λίγο έλειψε να χαρίσει μόνος του τη νίκη στην ομάδα του.\nΟ Greek Freak σημείωσε 34 πόντους (6/8β., 11/20διπ., 2/6τρ.), 12 ριμπάουντ, 7 ασίστ, 2 κλεψίματα, ενώ για τους Νετς ο Ντουράντ είχε 30 πόντους, 9 ριμπάουντ και 6 ασίστ και ο Τζέιμς Χάρντεν 34 πόντους, 12 ασίστ και 6 ριμπάουντ. Ο Κάιρι Ίρβινγκ απουσίασε για έβδομο διαδοχικό ματς.\nΗ εκπληκτική εμφάνιση του Γιάννη:


Τα 9 sos που πρέπει να ξέρεις για το Mardi Coffee and Wine Bar - Savoir Ville\nΣτο Mardi o χώρος είναι πολύ ζεστός. To ισόγειο και ο πρώτος όροφος συνδυάζουν το τροπικό-βιενέζικο decor. Είναι ο ιδανικός χώρος για να κουβεντιάσεις με τη κολλητή σου ή να συζητήσεις για κάτι επαγγελματικό.\nΔιάβασε παρακάτω τα 9 πράγματα που πρέπει να ξέρεις για το Mardi, πριν πας για πρωινό. Ή και μετά.\nΔιάλεξαν το όνομα Mardi γιατί τους αρέσει η γαλλική γαλλική γλώσσα και επιπλέον το βρίσκουν ως λέξη πολύ εύηχη.\nΤη διακόσμηση του χώρου επιμελήθηκαν η Κελλυ Χατζηαλέξη και η Ευαγγελία Ανυφαντάκη.\nA post shared by Mardi Bar Piraeus (@mardi_coffee_and_winebar)\nΗ Κέλλυ Χατζηαλέξη εμπνεύστηκε από τον πίνακα ζωγραφικής “Το κορίτσι με το μαργαριταρένιο σκουλαρίκι”.\n”Μας άρεσε πολύ η ιδέα να ζωντανέψουμε τη στοά με ένα πολύχρωμο, εξωτικό τροπικό γκράφιτι.”\nΤο signature πιάτο του μαγαζιού είναι τα αυγά φλορεντίν για το μεσημέρι και το χειροποίητο banoffee για γλυκό.\nΣτο Mardi μπορείς να δοκιμάσεις ένα χορταστικό brunch, για παράδειγμα crispy αυγοφέτες, ή ωραίες σαλάτες, μπέργκερ και ζυμαρικά.\nΣύντομα θα υπάρχουν επιλογές και για τους vegan/vegetarian επισκέπτες.\nΈνα από τα νέα αγαπημένα της wine list είναι το Pinot Grigio IGT, pasqua με νότες αχλαδιού βερίκοκου και λουλουδιών. Είναι από τη Βενετία και είναι ξηρό.\nΗ πίτσα από φρέσκια ζύμη είναι το καλύτερο pairing για ένα ποτήρι κρασί.\nΣύντομα θα μπορείς να ζήσεις βραδιές jazz και κάποια απογεύματα με tea party και μενού.\nMardi, Πλάτωνος 3, Πειραιάς\nΒρήκαμε το ένα χτένισμα που θα θέλεις να κάνεις συνέχεια φέτος τις γιορτέςΔείξε στον φίλο σου πώς να φορέσει σωστά το denim πουκάμισο


Κερδίζουν έδαφος τα εναλλακτικά ψηφιακά δίκτυα του τραπεζικού συστήματος - ΑΧΑΪΚΗ ΠΟΛΙΤΕΙΑ\n26/07/2021 12:43 57 views0\nΑξίζει να σημειωθεί ότι το 2015 ο αριθμός των ενεργών πελατών στο mobile bankink ήταν μόλις 150.000. Συμβολή στην αλλαγή τάσεων και στην χρήση εναλλακτικών δικτύων από ολοένα και μεγαλύτερο αριθμό καταναλωτών-εκτός φυσικά από τις ανάγκες της πανδημίας- έχει διαδραματίσει και η προσπάθεια του τραπεζικού συστήματος να εκπαιδεύσει τους συναλλασσομένους προς την κατεύθυνση αυτή μέσω ενημερωτικού υλικού αλλά και από υπαλλήλους εντός των καταστημάτων που εδώ και μεγάλο χρονικό διάστημα συμβάλλουν προς την κατεύθυνση αυτή.\nΆνοδο συνεχίζει να σημειώνει και ο αριθμός των ΑΤΜ στην χώρα μας που συνεχώς αναβαθμίζονται τεχνολογικά και προσεγγίζουν ξεπερνούν πλέον τα 6.000.\nΤα ΑΤΜ ήταν το πρώτο εναλλακτικό τραπεζικό δίκτυο στην Ελλάδα πριν τέσσερις ακριβώς δεκαετίες, όταν το 1981 η Alpha Bank (τότε Τράπεζα Πίστεως) εγκατέστησε το πρώτο δίκτυο ΑΤΜ στη χώρα μας.\nΕκτός όμως από τις δυνατότητες για πραγματοποίηση συναλλαγών σειράς λογαριασμών από το τραπεζικό σύστημα οι καταναλωτές έχουν πλέον τη δυνατότητα εξόφλησης σε ολοένα και μεγαλύτερο αριθμό σημείων, εκτός τραπεζικού συστήματος.\nΚαι αυτό γιατί στα σημεία πληρωμών λογαριασμών έχουν ενταχθεί σημαντικός αριθμός καταστημάτων αλυσίδων σούπερ μάρκετ σε κάθε γωνιά της χώρας, δίνοντας τη δυνατότητα εξόφλησης λογαριασμών μέσω των τερματικών που υπάρχουν στα ταμεία των σουπερ μάρκετ. Δυνατότητα όμως πληρωμών λογαριασμών δίνεται και μέσω του εκτεταμένου δικτύου καταστημάτων του ΟΠΑΠ σε κάθε γωνιά της χώρα από την υπηρεσία tora Wallet του Οργανισμού.\nΗ πληρωμή λογαριασμών μπορεί να γίνει και ανέπαφα με οποιαδήποτε κάρτα. Οι καταναλωτές εξακολουθούν πάντα να έχουν τη δυνατότητα να εξοφλούν μεγάλο αριθμό λογαριασμών μέσω δικτύων όπως των καταστημάτων των ΕΛΤΑ με την χρήση καρτών με ταχύτητα και ανέπαφα.\nΔεν είναι όμως μόνον οι τράπεζες που έχουν ψηφιοποιήσει τις πληρωμές τους. Παραδείγματα αποτελούν επίσης οι εφορίες με την ΑΑΔΕ, να έχει ανακοινώσει ότι οι φορολογούμενοι εξυπηρετούνται από 80 και πλέον ηλεκτρονικές υπηρεσίες, πολλές από τις οποίες είναι πληρωμές.\nΕπίσης Δήμοι και Νομαρχίες σε όλη την χώρα παρέχουν πλέον τη δυνατότητα ψηφιακών πληρωμών απαλλάσσοντας έτσι τους πολίτες από την επίσκεψη τους για την εξόφληση οφειλών με χαρακτηριστικό παράδειγμα τον Δήμο Αθηναίων που δίνει τη δυνατότητα πραγματοποίησης περισσότερων από 90 ψηφιακών υπηρεσιών.


With Honors 1994 – Gamato Ταινίες Σειρές Παιδικά Κατηγορίες Προτείνετε Facebook\nBrowse: Home » With Honors 1994\nΟ Μόντι είναι φοιτητής και μόλις τελείωσε την εργασία του. Το κομπιούτερ του, όμως, χαλάει και του απομένει μονάχα μια κόπια από αυτήν. Με το φόβο να μη χαθεί κι αυτή, τρέχει να βρει φωτοτυπικό. Το ατύχημα, όμως, θα γίνει και η εργασία βρίσκεται στα έγκατα του κτηρίου του. Ψάχνοντας απεγνωσμένα, θα ανακαλύψει πως αυτή βρίσκεται στα χέρια του Σάιμον, ενός άστεγου που έχει παράνομα καταλύσει σε ένα από τα διαμερίσματα. Το μόνο που πετυχαίνει ο Μόντι είναι να κάνει μια συμφωνία με τον Σάιμον: για κάθε μέρα που θα του κρατάει παρέα και θα του φέρνει φαγητό, ο Μόντι θα παίρνει πίσω και μια σελίδα. Trailer\n1 Οκτωβρίου 2020 · by Gamato · in Δράμα, Κωμωδία, Ταινίες · · Ετικέτες: 1994\n← The Grey Zone 2001\nEl otro lado de la cama 2002 →\nSpeed - Ταχύτητα (1994) 18 Δεκεμβρίου 2019


καινουργιο pc για 1200€\nApril 16, 2008 in Γενικά για Η/Υ\nΚαλησπερα διαθετω 1200€ για νεο pc αυτα που θελω ειναι :\nκουτι, μητρικη, καρτα γραφικων, επεξεργαστη, HDD και μνημη\nΟ υπολογιστης θα χρησιμοποηθει και ως HTPC αρα πρεπει να υπαρχει θυρα HDMI. Περιμενω γνώμες Thanks\ndellman 4 posts\nEliasKir 9 posts\nasker 15 posts\nstred 7 posts\nΟθόνη θα έχει? Δεν χρειάζεται να έχει θύρα hdmi. Και με την dvi θα παίζει το ίδιο καλά. Διαφορετικό καλώδιο μόνο θα χρειαστείς.\nΕτοίμασα ένα συστηματάκι χωρίς οθόνη. Σου έβαλα και blu-ray αφού θα χρησιμοποιηθεί και ως htpc. Αλλαγές μπορούν να γίνουν πολλές. Δηλαδή μπορείς να αλλάξεις το τροφοδοτικό και το κουτί με κάποια πιο φθηνά για να βάλεις 8gb ram ή για μια καλύτερη κάρτα γραφικών. Πές μας λίγο πιο αναλυτικά τι θες να κάνεις για να σε βοηθήσουμε καλύτερα.\nόντως πες λίγο πιο αναλυτικα τι θες,3 βασικες απορίες:\n1. αν θα εχει οθόνη\n2.αν παίζεις παιχνίδια (και σε τι ανάλυση)\n3. αφου θα χρησιμοποιηθεί σαν htpc αν θες κάποιο κουτί τέτοιου τύπου όπως πχ:\nΚαλησπερα οθονη εχω οποτε δεν χρειαζεται το κουτι θελω να ειναι Midi και οχι τυπου HTPC παιχνιδια ναι σε αναλυσεις 1280*1024 και θελω να εχει HDMI για να το συνδεω με την LCD TV για να βλεπω ταινιες σε blue-ray, mkv κλπ\nΚάτι σε amd και με την 3850 πάνω και θα είσαι ΟΚ.\nΓιατί να δώσεις 200 ευρώ π.χ. σε μητρική;\nΤο hdmi με το dvi ειναι ίδια καλώδια με διαφορετική κατάλυξη στο βύσμα. Δεν χρειάζεσαι απαραιτητα hdmi θύρα αλλά ένα καλώδιο dvi σε hdmi σαν αυτό!!!\nΛοιπόν εκανα μια σύνθεση στα λεφτά που δίνεις:\n-σου εβαλά πολύ δυνατή κάρτα γραφικών,9800gtx,ειδικά σε 1280x1024 είσαι υπερκαλυμμένος για καιρό ΑΛΛΑ υπάρχει και η εναλλακτική να βάλεις μια 3870(-80€) που παίζει όλα τα συγχρονα παιχνιδάκια και αργότερα αν ζοριστεί του βάζεις μια ακόμη σε crossfire.\n-dvdrw & blue ray reader\n-αν δε κανεις υπερχρονισμό μην πάρεις την ψύχτρα,αστον με την στοκ\n-εβαλα κ καλωδιακι dvi to hdmi, αυτό χρειαζεσαι καθως ολες οι καρτες γραφικων εκτος ελαχιστων ερχονται με dvi.\n-εβαλα 2 σκληρούς ίδιους 500αρηδες είτε για ξεχωριστά είτε για raid\nΚαλησπέρα και από εμενα φιλε μου εγώ θα σου πρότεινα το παρακατω σύστημα!\nμε 2ΤΒ σκληρο με 32ΜΒ cache ο καθενας αλλιως αλλαξε βγαλε αυτους και βαλε μια 3870Χ2 και 2 500GB seagate με 32ΜΒ cache αν θελεις να παιζεις πιο απαιτητικα games και αν μην ξεφυγεις σε τιμη ή να του βαλεις τους 2* 500GB seagate με 32ΜΒ cache και την απλη 3870 που σου εχω και ενα BLUray player...!\nΠεριοχή: city of fools\nΤο σύστημα του stred μου φαίνεται πολύ δυνατό...\n@ckdiablo555 Tροφοδοτικό 1100W δεν ειναι υπερβολη???\nΗ καλυτερη προταση που θα μπορουσε να γινει. Το μονο που θα αλλαζα ειναι το brand της καρτας γραφικων (παρε πχ evga), το παραπανω κοστος ισοσταθμιζεται αν αφαιρεσεις την ψυκτρα που δεν χρειαζεσαι αν δεν clockαρεις. Επισης σκεψου και την περιπτωση να παρεις bluray writer αντι για reader (διπλασια τιμη) αλλα και αυτο σχεδον ισοσταθμιζεται αν βγαλεις τον ενα 500αρη. Ετσι βγαινεις περιπου στα 1250.\nΕγω πιστεύω πως δεν εννοείται σύγχρονο με μηχάνημα χωρίς 4gb ram. Θα μπορουσε στο σύστημα του stred να βγάλει τον ένα δίσκο και να βάλει κάποιο kit 2x2gb. Τέλος δεν μας έχει πεί αν θα κάνει oc.\nΓιατι να ειναι υπερβολη?\nθα χρησιμοποιουνται οσα W χρειαζονται απο τα 1100W δεν παει να πει οτι επειδη ειναι 1100 θα χρησιμοποιουνται και ολα αν το συστημα καιει 400W-700W δεν παει να πει οτι το τροφοδοτικο θα δουλευει φουλ για 1100W...!\n4gb σε τι θα χρησιμευσουν? Για παιχνιδια και ταινιες τα 2 ειναι υπεραρκετα. Εκτος κι αν εχεις vista...\n1 Οι μνήμες αυτό τον καιρό είναι τσάμπα σχεδόν\n2 Μπορεί να έχει τη δυναντότητα να βάλει και vista, ενώ αν έχει 2*1 θα βάλει άλλα 2 στικάκια και είναι καλύτερα να έχεις 2 στικάκια παρά 4\nΑυτο το ξέρω, αδυνατώ να πιστεψω οτι ενα τροφοδοτικό 1100W θα ειναι αρκετά ήσυχο για ενα HTPC ...Δεν ειναι καλύτερο να παρει ενα 600αρι που θα ειναι πιο ήσυχο? Οσο ναναι το 1100 δεν θα ζεστενεται το καλοκαίρι?? Γομάρι θα ειναι\nΤο παιδι ομως για την χρηση που προοριζει το pc δεν τα χρειαζεται 4gb. Ας μη το γενικευσουμε.\nta 1100watt που τα βλέπετε βρε παλικάρια?\nΣτη σύνθεση του ckdiablo555. Κατά τη γνώμη μου είναι υπερβολικά τα 1100. Η σύνθεση του stred είναι πολύ καλή, πάλι κατά τη γνώμη μου.\nCase:Aerocool Aeroengine black - 74 E\nPSU:Corsair 550W - 77 E\nCPU:Intel Core2Duo E8400 Box 2.66GHz - 168 E\nMotherboard;Gigabyte-P35-DS4 - 144 E\nRAM:Geil 2x2GB KIt DDR2 Evo One 800 - 129 E\nVGA:ECS 8800GT 512MB - 150 E\nHDD:Seagate 500GB 32MB Cache - 77 E\nBluRay Reader:Pioneer Bluray Hybr BDC-202BK - 130 E\nDVD-RW:Samsung DVDRW AD7200S - 28 E\nTOTAL ~ 980 E\nΝαι αλλα το DVI δεν εχει ηχο (ενω το HDMI εχει) που εγω θελω διοτι οπως ειπα θα συνδεται στην TV.


ΛΟΓΟΤΕΧΝΙΚΗ ΟΜΑΔΑ ΓΟΡΓΟΓΥΡΙΟΥ: MATΣΟΥΟ ΜΠΑΣΟ (1644-1694) Με αγάπη από την Ιαπωνία Fuji Tomo Kazu\nMATΣΟΥΟ ΜΠΑΣΟ (1644-1694) Με αγάπη από την Ιαπωνία Fuji Tomo Kazu\nΦθινοπωρινό φεγγάρι, η παλίρροια αφρίζει πάνω στο πορτόνι.\nΦθινόπωρο –και τα πουλιά και τα σύννεφα ακόμη μοιάζουν γέρικα.\nΈλα δες, αληθινά λουλούδια αυτού του οδυνηρού κόσμου.\nΔροσιά: πώς αλλιώς να ξεπλύνεις την τόση σκόνη του κόσμου.\nΆδειο κέλυφος: κι η ψυχή του τζίτζικα τραγουδημένη.\nΆνθη κερασιάς: των περασμένων χρόνων μικρές φωτίτσες.\nΚανένα ίχνος στη φωνή του τζίτζικα ότι πεθαίνει.\nΜεσημεράκι: ο τοίχος να δροσίζει τις πατούσες μου.\nμια πεταλούδα γλιστρά στα φύλλα της ιτιάς· Απρίλης…\nφθινοπωριάζει: θάλασσα κι ορυζώνες ένα πράσινο\nδροσοσταλίδα, άσε με να ξεπλύνω τη μαυρίλα μου\nΧαμένος στα μπαμπού –μα το φεγγαρόφωτο, στο σπίτι μου.\nΣτην καλύβα μου κηλίδες πρωϊνών λάμψεων.\nΌταν φύγω φύλα τον τάφο μου ακρίδα.\nΦθινοπωρινός άνεμος –ο ήσκιος του βουνού ταλαντεύεται.\nΣαλιγκάρι μου: αργά αργά ν’ ανέβεις το όρος του Φούτζι.\nΑπό το θάμνο λαμπροστόλιστη, να την: η πεταλούδα.\nΣτέκει τρέμοντας η καλύβα της πόρνης στην καταιγίδα.\nΑπόψε τ’ άστρα το ‘να με τ’ άλλο μοιάζει να ψιθυρίζουν.\nΜόνη στο σπίτι κι αυτή θα βλέπει τώρα την πανσέληνο.\nΠερπατήσαμε μέσα στα χρυσάνθεμα πίνοντας σάκε.\nΊσια στο χιόνι της πόρτας κατουρώντας, ανοίγω τρύπα.\nΟ κόσμος της πάχνης κόσμος της πάχνης είναι κι ωστόσο , κι ωστόσο.\nεσείς θα υποφέρετε από μοναξιά\nαχ τρελακρίδα, πρόσεξε μη σπάσεις\nφρέσκια δροσούλα κόσμος εφήμερος που εξατμίζεται\nτί θέα! από την τρύπα της κουρτίνας ο γαλαξίας\nΑναρτήθηκε από l.o.g. στις 11:44 μ.μ.


Το λάθος που γίνεται με τον Πολάκη | in.gr\nTAGS: παύλος πολάκηςπρωθυπουργόςσυριζα\nΗ δήλωση του Παύλου Πολάκη περί φυλακίσεων είναι μία σαφής ένδειξη πολιτικής αντίληψης και πρακτικής\nΚαι πάλι γίνεται ένα λάθος.\nΑκούγοντας τον Παύλο Πολάκη να λέει το καταπληκτικό, ότι ο ΣΥΡΙΖΑ θα κερδίσει τις εκλογές αν βάλει κάποιους στην φυλακή, η σχεδόν ομόθυμη αντίδραση ήταν: «κάποιος να του πει ότι στην Δημοκρατία υπάρχει διάκριση των εξουσιών».\nΠιστεύει κάποιος ότι αυτό απασχολεί τον Πολάκη; Πιστεύει κάποιος ότι αυτά που λέει ενοχλούν τον Πρωθυπουργό; Πιστεύει κάποιος ότι η δήλωση ήταν απλώς ατυχής;\nΗ δήλωση του Παύλου Πολάκη είναι μία σαφής ένδειξη πολιτικής αντίληψης και πρακτικής. Για μία ακόμη φορά εμφανίζεται να απειλεί, συνειδητά και σχεδιασμένα.\nΑπειλεί πολιτικούς αντιπάλους και την ίδια στιγμή στέλνει σήματα. Στους δικαστικούς λειτουργούς, την ηγεσία της Δικαιοσύνης και προς όσους τύχει να χειριστούν υποθέσεις με πολιτικό φορτίο έως τις εκλογές.\nΑν μη τι άλλο, σε μία τέτοια δήλωση θα έπρεπε να έχει αντιδράσει πρώτος και καλύτερος ο υπουργός Δικαιοσύνης. Υποθετικά μιλώντας, βέβαια. Αυτός είναι άλλωστε ο κατ’ εξοχήν αρμόδιος για την διαφύλαξη της ανεξαρτησίας της Δικαιοσύνης.\nΜέχρι στιγμής, σιωπή.\nΓια μία ακόμη φορά, δηλώσεις σαν κι αυτήν θέτουν όμως ένα ζήτημα διαφορετικής τάξεως.\nΤι λένε και τι θεωρούν όλοι αυτοί που προτείνουν την συνεργασία με τον ΣΥΡΙΖΑ, με στόχο τον σχηματισμό ενός προοδευτικού μετώπου κατά της ακροδεξιάς επέλασης του Μητσοτάκη;\nΠώς ακούει ο Δανέλλης τον Πολάκη, ας πούμε; Θεωρεί ότι είναι μία εξαίρεση που θα περιθωριοποιηθεί από τους κατά άλλα προοδευτικούς φωστήρες του ΣΥΡΙΖΑ; Πιστεύει ότι αυτά που λέει ο Πολάκης δεν εκφράζουν τον Πρωθυπουργό;\nΑν αυτά θεωρεί κάνει λάθος. Αν κάτι άλλο επιδιώκει, με γεια του με χαρά του. Αλλά ας μην επιστρατεύει ούτε ο Δανέλλης ούτε οι υπόλοιποι, διάφορες θεωρητικές και γλυκανάλατες φιοριτούρες, προκειμένου να μετατρέψουν την προσωπική τους αγωνία για το πολιτικό τους μέλλον, σε δήθεν θεωρητική αναζήτηση των γενικώς και αορίστως «προοδευτικών».\nΣτον δρόμο προς τις εκλογές οι μάσκες πέφτουν.\nΚαι υπό αυτήν την έννοια ο Πολάκης επιτελεί ένα έργο: ξεκαθαρίζει τα διλήμματα στα οποία όλοι είναι υποχρεωμένοι να τοποθετηθούν.


Μπέττη Μούζακ – Φεστιβάλ Γρίφων Καστελλόριζου\nΗ Μπέττη-Τζόαν Μούζακ γεννήθηκε στο Οχάιο των Η.Π.Α. Μεγάλωσε στην Γλυφάδα Αττικής και έλαβε το απολυτήριο Λυκείου από το 1οΛύκειο Γλυφάδας, του οποίου διατέλεσε και σημαιοφόρος. Σπούδασε Βιολογικές Επιστήμες στο Εθνικό Καποδιστριακό Πανεπιστήμιο Αθηνών και έκανε μεταπτυχιακές σπουδές στη Γενετική Ανθρώπου στην Ιατρική Σχολή του Πανεπιστημίου του Μίσιγκαν στις Η.Π.Α. Μιλάει άπταιστα αγγλικά (κατέχει το πιστοποιητικό PROFICIENCYINENGLISHμε διάκριση) και λίγα γαλλικά. Έχει επιμορφωθεί στις Νέες Τεχνολογίες, στην Αξιολόγηση στο Γυμνάσιο, στην Εξ Αποστάσεως Εκπαίδευση, στη Διδακτική των Φυσικών Επιστημών, στην Οργάνωση Σχολικών Βιβλιοθηκών, στα Εργαστήρια Δεξιοτήτων και στη Διοίκηση Σχολικών Μονάδων.\nΕργάστηκε σε ερευνητικά προγράμματα στο Ε.Κ.Π.Α (επί μία διετία), στον Αγ. Σάββα και στο Νοσοκομείο Παίδων. Δίδαξε βιολογία στα προπαρασκευαστικά τμήματα εισαγωγής σε αγγλικά πανεπιστήμια (FoundationProgrammes) σε αποφοίτους Λυκείου στα Εκπαιδευτήρια Κωστέα-Γείτονα επί μία διετία και στο Βρετανικό Συμβούλιο επί μία τριετία. Ταυτόχρονα εργαζόταν ως Καθηγήτρια Εφαρμογών στα Τ.Ε.Ι. Αθήνας στη Σχολή Επαγγελμάτων Υγείας και Πρόνοιας (για τέσσερα χρόνια). Επί μία δεκαετία δίδασκε βιολογία και χημεία στο τμήμα του Διεθνούς Απολυτηρίου των Εκπαιδευτηρίων Γείτονα. Από το 2006, μετά από επιτυχείς εξετάσεις στον Α.Σ.Ε.Π., εκπλήρωσε το όνειρό της να προσφέρει τις υπηρεσίες της στη γενέτειρα της μητέρας της – στο Καστελλόριζο – και από το 2007 εκτελεί χρέη Διευθύντριας του Γυμνασίου με Λυκειακές Τάξεις Καστελλορίζου.\nΚάθε σχολικό έτος συντονίζει σχολικές δραστηριότητες μέσα στα πλαίσια Πολιτιστικών και Περιβαλλοντικών Προγραμμάτων, καθώς και Προγραμμάτων Αγωγής Υγείας, πολλές από τις οποίες έχουν διακριθεί.\n← Κυριάκος Κυριακούλης\nΜαργαρίτα Κάννης →


Επιτελους Γονεις Ακουστε Μασ! - Ψυχολογια (BKS.0096778)\nΑρχική > Βιβλία > Ψυχολογία > ΕΠΙΤΕΛΟΥΣ ΓΟΝΕΙΣ ΑΚΟΥΣΤΕ ΜΑΣ!\nΕΠΙΤΕΛΟΥΣ ΓΟΝΕΙΣ ΑΚΟΥΣΤΕ ΜΑΣ!\nΑΡΓΥΡΟΠΟΥΛΟΥ ΛΕΝΤΖΟΥ ΣΤΑΜΑΤΙΑ στην κατηγορία ΨΥΧΟΛΟΓΙΑ\nΕΧΟΥΜΕ ΠΟΛΛΑ ΝΑ ΣΑΣ ΠΟΥΜΕ...ΕΝΤΥΠΩΣΙΑΚΕΣ ΟΜΟΛΟΓΙΕΣ ΝΗΠΙΩΝ ΠΟΥ ΤΑΡΑΖΟΥΝ ΤΟΝ ΕΦΗΣΥΧΑΣΜΟ ΤΩΝ ΜΕΓΑΛΩΝ\nΣκοπός του βιβλίου είναι να πεισθούν οι γονείς να ακούσουν τα παιδιά τους. Να ακούσουν τα παιδιά όχι μόνο μέσα από το λόγο, αλλά και μέσα από τη γλώσσα του σώματος, την κίνηση, τους μορφασμούς, το φόβο και τον τρόμο που πολλές φορές τα διακατέχει, την άρνηση και το πείσμα, τη ζήλια και την επιθετικότητα. Να δεχτούν τα μηνύματα των παιδιών, να τα αποκωδικοποιήσουν και να καταλάβουν τι θέλουν και τι ζητούν τα παιδιά από αυτούς. Δε θα πρέπει να τα εκλαμβάνουν αβασάνιστα σαν παιδικές ιδιοτροπίες και κακότητες και να τα προσπερνούν.\nΕάν το καταφέρουμε έστω και ελάχιστα, θα έχουμε εκπληρώσει τη χάρη που ζήτησε η μικρή μαθήτρια από τη συγγραφέα αυτού του βιβλίου: «Κυρία, κάντε μου μια χάρη. Πείτε στον μπαμπά μου να μη βρίζει τη μαμά μου, γιατί εγώ την αγαπάω πολύ και στενοχωριέμαι όταν τη βρίζει. Θα μου κάνετε αυτή τη χάρη, κυρία;».\nΕΠΙΤΕΛΟΥΣ ΓΟΝΕΙΣ ΑΚΟΥΣΤΕ ΜΑΣ! (BKS.0096778)\nΕΠΙΤΕΛΟΥΣ ΓΟΝΕΙΣ ΑΚΟΥΣΤΕ ΜΑΣ! BKS.0096778 BKS.0096778 ΑΡΓΥΡΟΠΟΥΛΟΥ ΛΕΝΤΖΟΥ ΣΤΑΜΑΤΙΑ ΑΡΓΥΡΟΠΟΥΛΟΥ ΛΕΝΤΖΟΥ ΣΤΑΜΑΤΙΑ ΨΥΧΟΛΟΓΙΑ Κατηγορία: ΨΥΧΟΛΟΓΙΑ •ΑΡΓΥΡΟΠΟΥΛΟΥ ΛΕΝΤΖΟΥ ΣΤΑΜΑΤΙΑ στην κατηγορία ΨΥΧΟΛΟΓΙΑ ISBN: 978-960-493-000-5 Συγγραφέας: ΑΡΓΥΡΟΠΟΥΛΟΥ ΛΕΝΤΖΟΥ ΣΤΑΜΑΤΙΑ Εκδοτικός οίκος: ΣΑΒΒΑΛΑΣ Σελίδες: 190 Διαστάσεις: 14Χ21 Ημερομηνία Έκδοσης: Σεπτέμβριος 2010 ΕΧΟΥΜΕ ΠΟΛΛΑ ΝΑ ΣΑΣ ΠΟΥΜΕ...ΕΝΤΥΠΩΣΙΑΚΕΣ ΟΜΟΛΟΓΙΕΣ ΝΗΠΙΩΝ ΠΟΥ ΤΑΡΑΖΟΥΝ ΤΟΝ ΕΦΗΣΥΧΑΣΜΟ ΤΩΝ ΜΕΓΑΛΩΝ Ερέθισμα για τη συγγραφή του συγκεκριμένου βιβλίου υπήρξε η έκδηλη ανησυχία και η άγνοια που δήλωσε ένα νεαρό ζευγάρι για το πώς και με ποιον τρόπο θα μπορούσε να σταθεί δίπλα στον πεντάχρονο γιο του και να τον μεγαλώσει όσο γίνεται καλύτερα. Καταγράφονται τραυματικές εμπειρίες παιδιών προσχολικής ηλικίας, προερχόμενες από τον οικογενειακό περίγυρο, γεγονότα και συμπεριφορές που σημάδεψαν και τάραξαν την ψυχούλα τους. Στο τέλος κάθε ομάδας περιστατικών ακολουθεί η άποψη της ψυχολόγου για πληρέστερη ενημέρωση. Σκοπός του βιβλίου είναι να πεισθούν οι γονείς να ακούσουν τα παιδιά τους. Να ακούσουν τα παιδιά όχι μόνο μέσα από το λόγο, αλλά και μέσα από τη γλώσσα του σώματος, την κίνηση, τους μορφασμούς, το φόβο και τον τρόμο που πολλές φορές τα διακατέχει, την άρνηση και το πείσμα, τη ζήλια και την επιθετικότητα. Να δεχτούν τα μηνύματα των παιδιών, να τα αποκωδικοποιήσουν και να καταλάβουν τι θέλουν και τι ζητούν τα παιδιά από αυτούς. Δε θα πρέπει να τα εκλαμβάνουν αβασάνιστα σαν παιδικές ιδιοτροπίες και κακότητες και να τα προσπερνούν. Εάν το καταφέρουμε έστω και ελάχιστα, θα έχουμε εκπληρώσει τη χάρη που ζήτησε η μικρή μαθήτρια από τη συγγραφέα αυτού του βιβλίου: «Κυρία, κάντε μου μια χάρη. Πείτε στον μπαμπά μου να μη βρίζει τη μαμά μου, γιατί εγώ την αγαπάω πολύ και στενοχωριέμαι όταν τη βρίζει. Θα μου κάνετε αυτή τη χάρη, κυρία;». Λέγεται ότι μια εικόνα αξίζει χίλιες λέξεις. Αλλά και μια μαρτυρία παιδιού αξίζει χίλιες εικόνες. ΕΠΙΤΕΛΟΥΣ ΓΟΝΕΙΣ ΑΚΟΥΣΤΕ ΜΑΣ!


Strays 22 - Himaira News\nHome / Strays 22\nΕίμαι χαριτωμένη, τρελούτσικη και έχω πολύ πλάκα…\nΤώρα μένω σε ένα ωραίο τεράστιο κήπο στο χωριό αλλά δυστυχώς δεν θα αντέξω πολύ γιατί ήδη οι φιλόζωοι κάτοικοι/ γείτονες της Ηλείας απειλούν να μου ρίξουν φόλα. Και θα το κάνουν γιατί ήδη έχουν θανατώσει πάνω από 10 φίλους μου!\nΔεν έχει σημασία πως κάποιους ανθρώπους τους κάνω ευτυχισμένους (με τις χαζομαρούλες μου).\nΣημασία έχει πως τώρα είναι καλοκαίρι και οι κάτοικοι της περιοχής δεν ανέχονται σκυλιά στο τόπο διαμονής τους αλλά και οι επισκέπτες δεν ανέχονται σκυλιά στο τόπο διακοπών τους!!!!\nΚαι σας το ορκίζομαι,,, ποτέ δεν μπήκα σε ξένη αυλή!!!\nΘα με αγαπήσετε είναι σίγουρο….\nΧαρίζεται σε πραγματικούς φιλόζωους!!!\n6 πανέμορφα και πανέξυπνα γατάκια ενάμισι μηνών ζητούν σπίτι. Είναι τρία ζωηρά και παιχνιδιάρικα ασπρομαυράκια (δύο αγοράκια κι ένα κοριτσάκι), ένας φουντωτός ασπρούλης με γκρι κεφαλάκι, ένας πανέξυπνος μαυρούλης και μια ναζιάρα τριχρωμούλα.\nΤηλ: 6972315140, vkatif@gmail.com\nΗ Indy , θηλυκό γατόνι σχεδόν 2 μηνών και τα πάει περιέργως καλά με σκύλους αλλά και με άλλες γάτες. Ήρεμη, απίστευτα χαδιάρα και με ένα γατίσιο βλέμμα που μαγνητίζει κάθε άπιστο γατόφιλο. Χαρίζεται για εντός σπιτιού , πλήρως εμβολιασμένη.\nΣωματείο Stray.gr – www.stray.gr\nΤο όνομα της οικογένειας είναι "Οι μικροί Λωποδύτες". Τα μωράκια βρέθηκαν 10 ημερών εγκαταλειμμένα σε μια κούτα με χώματα δίπλα από έναν σκουπιδοτενεκέ. Τα μωρά είχαν φραγμένες μυτούλες και ματάκια από το χώμα. Τις δύο πρώτες μέρες νομίζαμε ότι θα τα χάσουμε γιατί δεν μπορούσαν ακόμα να αναπνεύσουν από το χώμα που είχε περάσει μέσα τους. Παρόλα αυτά τελικά με αγάπη και πολύ φροντίδα τα πήγαν περίφημα.\nΕίναι 25 ημερών πάνε στην άμμο και ακόμα τρώνε από το μπιμπερό αλλά όχι για πολύ ακόμα!! Τα ονόματα μας είναι ο Μπλόφας, η Λούφα, η Μούφα και η Μίζα!!\nΟι φωτογραφίες μας δεν είναι πολύ εντυπωσιακές αλλά η προσωπικότητα μας είναι που κλέβει την παράσταση!!!!!!!\nΕίναι πολύ ήσυχα και πολύ παιχνιδιάρικα!\nΓια όποιον ενδιαφέρεται το τηλ είναι 6972304013 η 2104286575 Φλώρα.\nΕίμαι ένα πανέμορφο και πανέξυπνο κοριτσάκι χάσκει 9 μηνών, το οποίο όμως στάθηκα άτυχη στην ζωή μου. Ο καλός κύριος που με είχε, δεν ζει πια και βρέθηκα μόνη μου από την μια στιγμή στην άλλη. Το ζευγάρι που με ανέλαβε προσωρινά δεν μπορεί να με κρατήσει γιατί είναι ηλικιωμένο πολύ και με χαρίζει.\nΜου αρέσουν οι βόλτες, και λατρεύω την ανθρώπινη συντροφιά. Είμαι υγιέστατη, έχω μάθει σε ξηρά τροφή και είμαι κοινωνικότατη με άλλα σκυλάκια. Αναζητώ ένα νέο σπίτι με έναν αληθινά φιλόζωο άνθρωπο για να γίνω η καλύτερη του φίλη και να μην με αφήσει ποτέ ξανά!! Θα δοθώ με το βιβλιάριο εμβολίων μου και στειρωμένη.\nΌποιος ενδιαφερθεί αληθινά να με αγαπήσει, ας επικοινωνήσει με την Ειρήνη στο 6936112224 ή στο iren_af@yahoo.com\nΟ Ρόκκο είναι ένας νεαρός (1,5 έτους) κούκλος πρασινομάτης. Λατρεύει τα παιδιά και γενικά το παιχνίδι και είναι αθεράπευτα παιχνιδιάρης. Αναζητά μια πραγματικά φιλόζωη οικογένεια να τον αγαπήσουν για αυτό που είναι και θα τους το ανταποδώσει.\nΕίναι υπάκουος και μαθαίνει πολύ γρήγορα κόλπα. Ελπίζει ότι το λίγο στραβό μπροστινό ποδαράκι του δεν θα είναι εμπόδιο για να βρει μια οικογένεια όπως την ονειρεύεται.\nΤηλ 6938042048 και 23920 26502.\nΕυρυτερη περιοχή Θεσσαλονίκης\nΧαρίζονται 12 πανέμορφα και υγιέστατα γατάκια που αναζητούν μια ζεστή αγκαλιά. Γεννήθηκαν την πρωταπριλιά ! Τιγρέ με γκρι χρώματα, μπεζ ανοικτό και μπεζ σκούρο..Α! και υπάρχουν και δύο γκρι!\nΕίναι μαθημένα ήδη σε άμμο και τρώνε τα πάντα !\nΦωτογραφία ακόμα δεν υπάρχει όμως όποιος επιθυμεί να υιοθετήσει αυτό δεν είναι πρόβλημα…\nΟποιαδήποτε υιοθεσία θα την εκτιμούσαμε καθώς έχουμε εκτός από αυτά τα γατάκια άλλες οκτώ γάτες..Ευχαριστούμε πολύ!!!!\nΤηλεφωνήστε στα 213 0310042 ή για ποιό σίγουρα στο 6937 075 280\nΗ Κίτυ βρέθηκε μέσα σ’ ένα μικρό κλουβί για πουλιά, παρατημένη μέσα στον ήλιο σ’ ένα οικόπεδο (η φαντασία μερικών ανθρώπων είναι αστείρευτη). Την μαζέψαμε και σαν γνήσια γάτα που είναι δέχτηκε να μας φιλοξενήσει στο σπίτι μας.\nΠλην όμως οι τρεις μάγισσες γάτες που έχουμε δεν συμφωνούν με τον ερχομό της Κίτυ. Ήδη την πέταξαν μια φορά από τον τρίτο όροφο κάτω!!! Χωρίς παραπέντε η Κίτυ προσγειώθηκε στον κήπο όρθια, είναι όμως δύο ζωές μείον.\nΜετράει μόνο 5 από δω και στο εξής, την μία την άφησε στο κλουβί και την άλλη στον κήπο.\nΕίναι εξαιρετική γατίνα, καθαρή, παιχνιδιάρα, αποπαρασιτωμένη, τρώει και ξηρή τροφή και κονσέρβα, χουρχούρα και χαδιάρα κι όταν φοράτε βαμβακερό μπλουζάκι είναι η καλύτερή της. Βυζαίνει μία γωνίτσα από το ύφασμα και αποκοιμιέται.\nKATAΦΥΓΙΟ ΑΔΕΣΠΟΤΩΝ ΖΩΩΝ\n6977 846783 και info@kazshelter.org\nΗ Μπέλλα, η πανέμορφη και γλυκύτατη ημίαιμη Λαμπραντορίνα, γέννησε τα μωρά της σε μια αυλή. Μας ειδοποίησαν ότι αν δεν τα πάρουμε θα τα πετάξουν!!! Κι έτσι, για να μπει η οικογένεια στο καταφύγιο έπρεπε κάποιος από εμάς να πάρει στο σπίτι του τον προηγούμενο ένοικο του δωματίου που φιλοξενούνται τώρα.\nΑναζητά μια οικογένεια να την υιοθετήσει!\nΣτη 2η φωτό βλέπετε και τα μωρά της, που επίσης χαρίζονται!\nΕίναι 2 αρσενικά και 1 θηλυκό, ημίαιμα, περίπου 45 ημερών, υγιή και θα δοθούν εμβολιασμένα και αποπαρασιτωμένα!\nΟ Μπάφλας,ο Φλούφλης και η Μπιλιω σας περιμένουν!!!\nΤηλ. 6977 84 67 83 και info@kazshelter.org\nΈνα μπουκέτο τιγράκια περιμένουν στον ανθοπώλη!\nΤρία αδερφάκια τιγρουλάκια περιμένουν στον κτηνίατρο ένα σπιτάκι ή προφυλαγμένο κηπάκι μόνα η και τα τρία μαζί!\nΖητείται μία μαμά για αυτά τα πλασματάκια που ψάχνουν συνεχώς μία αγκαλιά να κρυφτούν!\nΜετά από ένα σοβαρό ατύχημα από δάγκωμα σκυλού στο κεφαλάκι του κατέφθασε στο γιατρό κακήν κακώς χωρίς καμία επαφή με το περιβάλλον. Δεν το έβαλε κάτω όμως ούτε στιγμή ο γενναίος μικρούλης και βελτιώνεται συνέχεια. Τώρα είναι στο στάδιο που γυρνάει γύρω γύρω από νευρολογική βλάβη και φυσικά σαν γάτος εφτάψυχος που είναι θα γίνει τελείως καλά! Χαρίστε του ένα σπίτι φροντίδας ή υιοθεσίας και θα έχετε πάντα την πιο πιστή και τρυφερή παρεούλα από ένα μικρό τιγράκι!\nΟμάδα Αγάπης για ανάπηρα\nή υπό ανάρρωση Ζώα.\nΤο Γατουλάκι είναι μικρούτσικο ενός μηνών και από ρινοτραχίιτιδα έχει ένα προβληματάκι στα ματάκια του αλλά θα γίνει εντελώς καλά και θα βλέπει. Τρώει τον άμπακο χωρίς πρόβλημα και είναι πάρα πολύ χαριτωμένο! Ζητείται μία μαμά για αυτό το πλασματάκι που ψάχνει συνεχώς μία αγκαλιά να κουρνιάσει!\nΧλόη η μικρή κακοποιημένη.\nΗ Χλόη είναι ένα γατάκι που κακοποίησαν παιδία σε έσχατο σημείο. Όταν την παρέλαβε το Σωματείο η Αγάπη δεν είχε επαφή με το περιβάλλον και έπεφτε, όμως ήταν πολύ χαριτωμένη και ο γιατρός της έδωσε μία ακόμη ευκαιρία!\nΑναζητούμε επειγόντως σπίτι φροντίδας η και υιοθεσίας! Δώστε ελπίδα σ αυτό το μωράκι και την χαρά να δει τη ζωή αλλά και τους ανθρώπους με άλλο μάτι!\nΗ Mπέτυ είναι μια γάτα χαδιάρα ήσυχη ενάμιση χρονών και στειρωμένη! Βρέθηκε μετά από ένα ατύχημα που είχε και τα πίσω ποδαράκια της έχουν πρόβλημα στην κίνηση. Σαν εφτάψυχη γατούλα που είναι όμως καλυτερεύει μέρα με τη μέρα! Χαρίστε στη Μπέτυ ένα σπίτι φροντίδας ή υιοθεσίας και θα έχετε μια πολύ τρυφερή και πιστή παρεούλα!


Νέα Mercedes-AMG SL 43 2.0λτ. 381 PS - AutoGreekNews\nΑρχική » Νέα Mercedes-AMG SL 43 2.0λτ. 381 PS\nΗ Mercedes-AMG παρουσιάζει τη βασική έκδοση της SL, που κάθε άλλο παρά τέτοια θυμίζει από πλευρά τεχνολογίας και τεχνικών χαρακτηριστικών.\nΕμφανισιακά, μόνο το σήμα στο πίσω μέρος διευκρινίζει το ποιόν της έκδοσης. Η SL 43 δεν έχει να ζηλέψει το παραμικρό από τις SL 55 και SL 63, διαθέτοντας τον επιθετικό εμπρός προφυλακτήρα, τη μάσκα Panamericana με τις κάθετες γρίλιες και τις τετραπλές απολήξεις της εξάτμισης. Μοναδική διαφορά, που ωστόσο θέλει πολύ εκπαιδευμένο μάτι για να εντοπιστεί, είναι οι 19άρες πολυάκτινες ζάντες. Προαιρετικά, πάντως, διατίθενται οι 20άρες που έχουν ως στάνταρ οι «μεγάλες αδερφές», αλλά και οι προαιρετικές τους 21άρες.\nΠαρόμοια, εντυπωσιακή, εικόνα στο εσωτερικό. Η καμπίνα της SL 43 παρουσιάζεται κοινή με των V8 SL, έχοντας σε πρωταγωνιστικό ρόλο την οθόνη αφής των 11,9 ιντσών στο κέντρο του ταμπλό. Μάλιστα, για να αποφεύγονται τυχόν αντανακλάσεις φωτός όταν η οροφή είναι ανοιχτή, μπορεί να ρυθμιστεί ηλεκτρικά (η οθόνη) με κλίση από 12 έως 32 μοίρες. Μέσω αυτής ελέγχονται οι περισσότερες λειτουργίες του αυτοκινήτου, μεταξύ των οποίων το σύστημα πολυμέσων MBUX και το AMG Dynamic Select, που προσφέρει 5 διαφορετικά προγράμματα οδήγησης (Slippery, Comfort, Sport, Sport + και Individual) – 6 αν επιλεγεί το προαιρετικό πακέτο AMG Dynamic Plus, το οποίο προσθέτει το Race Mode.\nΌλα αυτά συνεργάζονται με ηλεκτρονικά ελεγχόμενα αμορτισέρ AMG Ride Control και έναν παντοδύναμο 2λιτρο τετρακύλινδρο υπερτροφοδοτούμενο κινητήρα, απόδοσης 381 ίππων στις 6.250 σ.α.λ. και 480 Nm στις 3.250-5.000 σ.α.λ. Ο μικρός ηλεκτροκινητήρας RSG σε ρόλο μίζας-γεννήτριας προσθέτει άλλους 14 ίππους, αντλώντας ενέργεια από ένα ήπιο υβριδικό σύστημα 48 Volt. Ίδια πηγή ενέργειας και για το ηλεκτρικό τούρμπο, που προέρχεται από τη Formula 1 και σύμφωνα με τη Mercedes, τοποθετείται για πρώτη φορά σε αυτοκίνητο παραγωγής. Σημειώνεται πως ο κινητήρας της SL 43 αποτελεί διαφορετική εκδοχή από εκείνους που συναντάμε στις AMG 45 S και CLA 45 S, οι οποίες αποδίδουν 421 άλογα και 500 Nm.\nΗ κίνηση μεταφέρεται αποκλειστικά στους πίσω τροχούς και αυτή (μαζί, φυσικά, με το μοτέρ) είναι η σημαντικότερη διαφοροποίηση, σε σχέση με τις αποκλειστικά τετρακίνητες SL 55 και SL 63 4Matic+. Το 9άρι αυτόματο κιβώτιο αναλαμβάνει τη μεταφορά της ισχύος, παρέχοντας επιτάχυνση 0-100 χλμ./ώρα σε 4,9 δλ. και ηλεκτρονικά περιοριζόμενη τελική 275 χλμ./ώρα, με τη μέση τιμή της κατανάλωσης να τοποθετείται στα μόλις 8,9 λίτρα/100 χλμ. Για τους πιο απαιτητικούς, το πακέτο AMG Dynamic Plus προσφέρει 10 χλστ. χαμηλότερη ανάρτηση, διαφορετικές βάσεις κινητήρα, ηλεκτρονικά ελεγχόμενα μπλοκέ διαφορικό και κίτρινες δαγκάνες στα δισκόφρενα (τα οποία παραμένουν ατσάλινα, δεν προσφέρονται κεραμικά).\nTags: Mercedes AMG Νέα μοντέλα Mercedes-AMG SL43\nΆνετο SUV με 21.550€ «καίει» 10€/100 χλμ. 12.500 ευρώ το φθηνότερο μικρό αυτοκίνητο


Το μαρτύριο μιας έκθεσης | Athens Voice\n14.09.2005 | 14:11\nΤο μαρτύριο μιας έκθεσης\nΟ συνωστισμός στα φουαγέ δεν είχε προηγούμενο.\nTην ώρα που ο δημοφιλής γαμπρός Mάκης Tριανταφυλλόπουλος ενημέρωνε τους συναδέλφους του πώς και πότε θα γινόταν η μετάδοση του χορού του Hσαΐα από το παρεκκλήσι του Αγίου Iωάννη στο προαύλιο της βίλας του κ. Pαπτόπουλου, στο «Mακεδονία Παλλάς» ο συνωστισμός στα φουαγέ δεν είχε προηγούμενο. O λόγος βεβαίως για τα δύο μεγάλα γεγονότα στο πλαίσιο της Διεθνούς Έκθεσης Θεσσαλονίκης\nTώρα δικαίως θα αναρωτηθείτε γιατί αυτή η συνεύρεση του Σεπτεμβρίου στη Θεσσαλονίκη αποκαλείται Έκθεση, και μάλιστα Διεθνής. Tην απάντηση σας τη φυλάμε για το τέλος...\nΣτο «Mακεδονία Παλλάς», για να επιστρέψουμε στο δεύτερο σε τηλε-σημασία γεγονός του περασμένου Σαββατοκύριακου, καταγράφηκε από το Σάββατο το μεσημέρι μέχρι την Kυριακή το απογευματάκι η εξής εικόνα: Oμάδες με αιτήματα, μικρά ή μεγάλα, βουλευτές με ψηφοφόρους επίσης με ειδικά αιτήματα, εκπρόσωποι «παραγωγικών τάξεων», πολιτευτές την είχαν στημένη στους υπουργούς. Άλλωστε η ομαδική επίσκεψή τους στη Θεσσαλονίκη δεν είναι κάτι που συμβαίνει συχνά – μόνο μία φορά το χρόνο. Eκεί λοιπόν οι υπουργοί υφίστανται το μαρτύριο του... επιδόματος. Δηλαδή, θέλοντας και μη, είναι υποχρεωμένοι να αποδεχθούν κάποια από τα δεκάδες αιτήματα και να υποσχεθούν κάποιες λύσεις. Πρόκειται για μια δοκιμασία που υφίστανται μέχρι οι κρατικές Mercedes να τους παραλάβουν για κάποια εγκαίνια στο χώρο της έκθεσης, ή για τις κορυφαίες εκδηλώσεις, ή για το πουθενά.\nH ίδια εικόνα και μέσα στο χώρο της έκθεσης. Kορυφαίες στιγμές η επίσκεψη των υπουργών στα περίπτερα των υπουργείων τους – τα οποία άλλωστε, ελλείψει ξένων, αποτελούν και τον πυλώνα της έκθεσης. Eκεί ένα νέο κύμα διαμαρτυρομένων και αιτούντων ζητεί δικαίωση, την ώρα που τα καναπεδάκια από τους δίσκους των εγκαινίων γίνονται καπνός. Kάποια προβληματάκια παίρνουν και εκεί τη σειρά τους για λύση. Θυμίζουμε πάντα στους έχοντες ασθενή μνήμη ότι όλα αυτά γίνονται στο πλαίσιο της Διεθνούς Έκθεσης Θεσσαλονίκης...\nΠίσω στο «Mακεδονία Παλλάς». Στους υψηλούς ορόφους πρωθυπουργός και υπουργοί επιχειρούν να «χτενίσουν» την πρωθυπουργική ομιλία καθώς και τα σημεία των απαντήσεων στη συνέντευξη της χρονιάς στο Bελλίδειο. Nα δώσουμε το επίδομα ή όχι; Aντέχει η οικονομία ή μήπως θα καταρρεύσουμε ως χώρα; H... επιδοματολογία δεν ήταν αποκύημα της φαντασίας των ρεπόρτερ. Aν και από την αρχή κάποιοι υπεύθυνοι άνθρωποι το απέκλειαν –κάτι που τελικά έπραξε ο πρωθυπουργός– οι περισσότεροι υπουργοί έλεγαν ότι περίπου το επίδομα θέρμανσης θα δοθεί. Άσχετο αν η επιβάρυνση ανά οικογένεια υπολογίζεται για τους έξι προσεχείς μήνες σε 80 ευρώ το μήνα και βάλε. Eπί μερικές εκατοντάδες χιλιάδες οικογένειες, το ποσό βγαίνει αστρονομικό.\nΞανά στο χώρο της Διεθνούς (;) Έκθεσης. Περίπτερα υπουργείων, νομαρχιών, δήμων, γενικών γραμματειών, ένα όχημα της Πυροσβεστικής μπροστά στο περίπτερο των σωμάτων ασφαλείας, στα πάνω του το περίπτερο του Υπουργείου Tουρισμού με απίθανο μπαρ-καφετέρια στον πρώτο όροφο. Tράπεζες ελληνικές, περίπτερο-φάντασμα αυτό των HΠA και κάποιες εταιρείες από Iνδία και Πακιστάν στο περίπτερο των εθνών να κλέβουν την παράσταση.\nKαι μέσα σε όλα αυτά, με φόντο τα κατορθώματα ενός 4x4 σε περιβάλλον... ζούγκλας, ο Nομάρχης Θεσσαλονίκης Παναγιώτης Ψωμιάδης να στρίβει στη γωνία μόλις εμφανιζόταν ο δήμαρχος Bασ. Παπαγεωργόπουλος, και ο Μητροπολίτης Άνθιμος να κηρύσσει ανένδοτο κατά των Σκοπίων με σπαρτιάτικο τρόπο. Kύριε ελέησον!\nMέσα σε αυτό το πανηγύρι –με ισχυρές δόσεις παραλογισμού και κιτς πινελιές πολιτικού λόγου, έτσι, για να «περάσουμε τον κάβο» και βλέπουμε– κάποιοι διακρίνουν ήδη το πρόβλημα που αντιμετωπίζει αυτό που αποκαλούμε πλέον από συνήθεια Διεθνής Έκθεση Θεσσαλονίκης. Mερικοί από αυτούς λοιπόν εκδηλώνουν τάσεις φυγής και μάλλον χρειάζονται ψυχανάλυση. Άλλοι πάντως έχουν ήδη προτείνει στον πρωθυπουργό να αποδεχτεί την ιδέα μιας ουσιαστικής αναβάθμισης της έκθεσης. Πώς; Mε ένα γενναίο άνοιγμα στα Bαλκάνια, στην Tουρκία, στα Σκόπια –αντί να αναφωνούμε «ή ταν ή επί τας» από άμβωνος–, σε αγορές αναδυόμενες, στην Eυρώπη, με την προβολή καινοτομιών στην ελληνική οικονομία, με πρόσκληση σε συνάντηση επιχειρηματικού ενδιαφέροντος με τους ηγέτες των βαλκανικών χωρών, ακόμη και με την υπογραφή στο χώρο της έκθεσης κάποιας συμφωνίας ή της αναγγελίας ενός σημαντικού γεγονότος. Kαι αυτό που ακούγεται είναι πως ο κ. Kαραμανλής σκέφτεται σοβαρά να αποδεχτεί τις προτάσεις αυτές. Θα το τολμήσει; Ή, αλλιώς, η εμφάνιση κάποιου δημοσιογράφου από τα διεθνή μέσα ενημέρωσης στη συνέντευξη Tύπου της περασμένης Kυριακής θα εξακολουθήσει να εκλαμβάνεται ως φαινόμενο περίπου εξωπραγματικό;